title: Kaikkien aikojen Pertsa ja Kilu

text: Taavi Vartia käsikirjoitti Kirjurinluodon kesäteatterille vuonna 2008 näytelmän "Kaikkien aikojen Pertsa ja Kilu". Näytelmää esitettiin kesäteatterilla vuoden ajan. Suurelle yleisölle tuttuja näyttelijöitä ei vielä tällöin ollut mukana.


title: Kaikkien aikojen Pertsa ja Kilu

text: Vuonna 2009 näytelmä jatkui suuresta suosiostaan johtuen Nurmijärvelle Taaborinvuorelle. Taaborivuorelle mukaan saatiin tunnettuja näyttelijöitä, kuten Satu Silvo, Turkka Mastomäki ja Sani. Tunnetut näyttelijät nostattivat näytelmän kiinnostusta ja suosiota.


title: Kaikkien aikojen Pertsa ja Kilu

text: Suuren kysynnän vuoksi näytelmää jatkettiin vielä vuonna 2010. Esityksiä haluttiin tuoda myös Helsinkiin päin, joten päädyttiin rakentamaan uusi kesäteatteri Laajasaloon. Esityksiä nähdään kesällä 2010 niin Laajasalossa, kuin Taaborillakin. Suosittuja näyttelijöitä lisättiin ja mukaan tähtikaartiin liittyivät mm. Eija Vilpas, Laura Malmivaara ja Oskari Katajisto. Kesäksi 2010 Satu Silvo poistui näyttelijäkaartista.


title: .vu

text: .vu on Vanuatun Internet-maatunnus, jota ylläpitää "Telecom Vanuatu Limited". Rekisteröintirajoituksia ei ole. Tunnus otettiin käyttöön 1995. Jotkut tahot jakavat tunnusta ilmaiseksi.


title: Cam Fowler

text: Cameron Matthew Fowler (s. 6. joulukuuta 1991 Windsor, Ontario, Kanada) on kanadalais-yhdysvaltalainen jääkiekkopuolustaja, joka pelaa NHL-joukkue Anaheim Ducksissa. Joukkue varasi hänet ensimmäisellä kierroksella numerolla 12 kesällä . Fowlerin vahvuuksia ovat luistelu ja kiekollinen peli. Hän pitää esikuvanaan Bobby Orria. NHL:n kykyjenetsijöiden pomon E.J. McGuiren mukaan Fowler on verrattavissa Toronto Maple Leafsin Tomáš Kaberleen.


title: Cam Fowler

text: Fowlerin isä Perry on kanadalainen ja äiti Bridget on yhdysvaltalainen. Fowlerin perhe muutti isän työkomennuksen vuoksi Yhdysvaltoihin Camin ollessa kaksivuotias. Cam Fowler osallistui kaudella 2007–2008 Yhdysvaltain nuorten maajoukkueohjelmaan. Hänen täytyi valita kauden 2008–2009 jälkeen, että edustaako hän tulevaisuudessa Yhdysvaltoja vai Kanadaa. Fowler valitsi Yhdysvallat ja lähti edustamaan maata alle 18-vuotiaiden MM-kilpailuihin 2009.


title: Cam Fowler

text: Vuonna 2009 Fowlerin oli tarkoitus lähteä opiskelemaan Notre Damen yliopistoon, mutta OHL-joukkue Windsor Spitfiresin hankittua hänen oikeudet Fowler päätti lähteä pelaamaan syntymäkaupunkinsa joukkueeseen ja perua Notre Damelle antamansa suullisen lupauksen. Hänen kautensa 2009–2010 hallitsevassa Memorial Cup -voittajajoukkueessa onnistui hyvin. Fowler oli tehoilla 8+47=55 OHL:n puolustajien pistepörssin seitsemäs ja joukkueensa toiseksi tehokkain puolustaja Ryan Ellisin jälkeen. Windsor Spitfires voitti toisen peräkkäisen OHL-mestaruutensa ja Memorial Cupinsa. OHL:n tähdistöottelussakin pelannut Fowler valittiin Memorial Cup -turnauksen tähdistökentälliseen.


title: Cam Fowler

text: NHL Central Scouting Bureau rankkasi Fowlerin aluksi kolmanneksi Pohjois-Amerikassa pelaavista pelaajista , ja hänen edellään olivat vain ensimmäisenä varatut Taylor Hall ja Tyler Seguin. Viimeisessä rankingissa CSB rankkasi Fowlerin viidenneksi, mutta hänet varattiin lopulta Anaheim Ducksiin numerolla 12.


title: Cam Fowler

text: Heinäkuussa 2010 Fowler teki kolmivuotisen tulokassopimuksen Ducksin kanssa. Hän murtautui joukkueeseen jo harjoitusleirin jälkeen ja pelasi koko kauden 2010–2011 NHL:ssä, jossa tulokaskausi toi 75 runkosarjaottelussa tehot 10+30=40, joilla Fowler oli Ducksin toiseksi tehokkain puolustaja Ľubomír Višňovskýn jälkeen. Hän oli myös NHL:n toiseksi tehokkain tulokaspuolustaja Colorado Avalanchessa ja St. Louis Bluesissa pelanneen Kevin Shattenkirkin jälkeen. Fowler valittiin pelaamaan osana tulokkaiden joukkuetta.


title: Cam Fowler

text: Fowler voitti myös maailmanmestaruuden alle 20-vuotiaiden MM-kilpailuista 2010 sekä alle 18-vuotiaiden MM-kilpailuista 2009. Jälkimmäisenä mainitussa turnauksessa hän voitti myös puolustajien syöttöpörssin seitsemällä syötöllään, valittiin parhaaksi puolustajaksi sekä tähdistökentälliseen.


title: Cam Fowler

text: Fowler pelasi myös miesten MM-kilpailuissa vuonna 2011.


title: Liettuan nationalistinen liitto

text: Liettuan nationalistinen liitto (, LTS) oli liettualainen nationalistinen, oikeistolainen ja eräiltä osa-alueiltaan myös fasistinen puolue. Puolue perustettiin vuonna 1924, kun kansallinen edistyspuolue ja Liettuan maanviljelijöiden yhdistys yhdistyivät. Nationalistinen liitto toimi johtavana puolueena Liettuassa vuoden 1926 vallankaappauksen jälkeen vuodesta 1926 vuoteen 1940. Puolue perustettiin uudelleen Liettuan itsenäistyttyä vuonna 1990.


title: Liettuan nationalistinen liitto

text: Puolue ei nauttinut laajaa suosiota ja vuonna 1926 se sai Seimasiin ainoastaan kolme paikkaa 85:stä. Silti puolueen johtajat Antanas Smetona ja Augustinas Voldemaras olivat tunnettuja ja vaikutusvaltaisia henkilöitä. Puolue oli vahvasti konservatiivinen ja nationalistinen, ja se korosti vahvan armeijan ja johtajan merkitystä.


title: Liettuan nationalistinen liitto

text: Vuonna 1926 Liettuan puolustusvoimat toteutti sotilaallisen vallankaappauksen, jossa demokraattisesti valittu sosiaalidemokraattisen puolueen ja talonpoikien kansallisen liiton muodostama hallitus syrjäytettiin. Smetonasta tuli maan presidentti ja Voldemarasista pääministeri. Puolue muodosti yhdessä kristillisdemokraattien kanssa uuden hallituksen. Puolueiden välillä ilmeni kuitenkin pian jännitteitä, sillä kristillisdemokraatit olivat odottaneet vallankaappauksen olevan ainoastaan tilapäinen, minkä jälkeen järjestettäisiin uudet vaalit. Huhtikuussa 1927 Smetona hajotti Seimasin ja toukokuussa kristillisdemokraatit jättivät hallituspaikan. Näin nationalistisesta liitosta tuli ainoa vallassa oleva puolue 13 vuodeksi. Puolue kiellettiin Neuvostoliiton miehitettyä maan vuonna 1940.


title: Liettuan nationalistinen liitto

text: Vuonna 1990 Nationalistinen liitto perustettiin uudelleen. Puolueen suosio jäi kuitenkin alhaiseksi: parlamenttivaaleissa 1992 puolue sai Seimasiin neljä paikkaa, vuoden 1996 vaaleissa kolme paikkaa. Vuodesta 2000 puolue ei enää saanut edustajia. Sama tapahtui myös kunnallisvaaleissa.


title: Liettuan nationalistinen liitto

text: 11. maaliskuuta 2008 puolue yhdistyi osaksi Kotimaan liittoa.


title: Ryan Ellis

text: Ryan Ellis (s. 3. tammikuuta 1991 Freelton, Ontario, Kanada) on kanadalainen jääkiekkopuolustaja, jolla on kevääseen 2013 ulottuva tulokassopimus Nashville Predatorsin kanssa. Ellis on joukkueen ensimmäisen kierroksen varaus vuodelta , jolloin Predators varasi hänet numerolla 11. Hän pelasi kauden 2010–2011 lähinnä OHL-joukkue Windsor Spitfiresissä, jonka kapteenina Ellis toimi. Keväällä 2011 hän pelasi myös AHL-joukkue Milwaukee Admiralsissa.


title: Ryan Ellis

text: Ellis on pienikokoinen rightin puolustaja, jonka vahvuudet ovat peliälyssä ja laukauksessa. OHL:n Itäisen konferenssin valmentajat ovat äänestäneet hänet vuonna 2009 älykkäimmäksi pelaajaksi, kovimmaksi laukojaksi ja parhaaksi hyökkääväksi puolustajaksi.


title: Ryan Ellis

text: Ellis siirtyi kaudeksi 2007–2008 OHL:ään ja Windsor Spitfiresiin. Hän teki heti tulokaskaudellaan hyvät tehot 15+48=63 ja oli OHL:n puolustajien pistepörssin kolmas Oshawa Generalsin Michael Del Zotton kanssa. Ellis valittiin kauden päätteeksi OHL:n ja CHL:n tulokkaiden tähdistöön. Kaudella 2008–2009 hän teki tehot 22+67=89 ja voitti OHL:n puolustajien pistepörssin. Ellis valittiin OHL:n, CHL:n ja Memorial Cup -turnauksen tähdistökentälliseen. Hän voitti Memorial Cupin keväällä 2009. Ellis oli OHL:n tähdistöottelussa läntisen konferenssin varakapteeni.


title: Ryan Ellis

text: Lokakuussa 2009 Ellis teki kolmivuotisen tulokassopimuksen Nashville Predatorsin kanssa. Hän kuitenkin pelasi kauden 2009–2010 loppuun OHL:ssä. Ellis voitti keväällä 2010 toisen kerran peräkkäin OHL:n mestaruuden ja Memorial Cupin. Hänet valittiin OHL:n toiseen tähdistökentälliseen ja hän pelasi OHL:n tähdistöottelussa. Ellis oli joukkueensa tehokkain puolustaja tehoilla 12+49=61.


title: Ryan Ellis

text: Myös Ellisin toinen tulokassopimuskausi 2010–2011 kului vielä pääosin Spitfiresissä. Hän teki siellä pelipaikkaansa nähdet hurjat tehot 24+76=100, jotka riittivät joukkueen sisäisen pistepörssin voittoon, koko OHL:n syöttöpörssin toiseen sijaan sekä pistepörssin viidenteen sijaan. Ellis voitti puolustajien pistepörssin tehden peräti 21 pistettä enemmän kuin siinä toiseksi sijoittunut Kitchener Rangersin Ryan Murphy. Kauden päätteeksi hänet palkittiin OHL:n arvokkaimpana pelaajana Red Tilson Trophylla, parhaana puolustajana Max Kaminsky Trophylla sekä valittiin ensimmäiseen tähdistökentälliseen.


title: Ryan Ellis

text: Ellis on 313 pisteellään Windsor Spitfiresin kaikkien aikojen tehokkain puolustaja. Hän rikkoi kaudella 2010–2011 Joel Quennevillen (292 pistettä) ennätyksen.


title: Ryan Ellis

text: Ellis oli maailmanmestaruuden voittaneessa Kanadan maajoukkueessa MM-kilpailuissa 2016.


title: Ryan Ellis

text: Ellis on voittanut alle 20-vuotiaiden MM-kilpailuissa maailmanmestaruuden vuonna 2009 sekä hopeaa vuosina 2010 ja 2011. Hän oli vuoden 2011 turnauksessa Kanadan kapteeni ja valittiin parhaaksi puolustajaksi sekä tähdistökentälliseen. Ellis voitti tehoilla 3+7=10 puolustajien piste- ja maalipörssin ja hän oli koko turnauksen pistepörssin neljäs. Vuoden 2010 turnauksessa Ellis toimi Kanadan varakapteenina.


title: Ryan Ellis

text: Ellis on 25 pisteellään alle 20-vuotiaiden MM-kilpailujen kaikkien aikojen tehokkain puolustaja ja 20 syötöllään Kanadan alle 20-vuotiaiden MM-joukkueen kaikkien aikojen paras syöttäjä.


title: Ryan Ellis

text: Ellis on voittanut myös alle 18-vuotiaiden MM-kultaa 2008.


title: Koston merkki

text: Koston merkki ("The Four Musketeers") on Richard Lesterin ohjaama elokuva vuodelta 1974. Se perustuu Alexandre Dumas vanhemman romaaniin Kolme muskettisoturia.


title: Calvin de Haan

text: Calvin de Haan (s. 9. toukokuuta 1991 Carp, Ontario, Kanada) on kanadalainen jääkiekkopuolustaja, jolla on kevääseen 2022 ulottuva sopimus NHL-joukkue Carolina Hurricanesin kanssa. Hän oli New York Islandersin ensimmäisen kierroksen varaus vuodelta . De Haanin ammattilaisura alkoi kaudella 2011–2012, jolloin hän pelasi pääosin Islandersin farmijoukkueessa Bridgeport Sound Tigersissa. Islandersin vakiokokoonpanossa NHL:ssä hän oli kaudesta 2013–2014 vuoteen 2018 asti, jolloin hänet kaupattiin Hurricanesiin.


title: Calvin de Haan

text: De Haan on edustanut Kanadaa nuorten MM-kisoissa vuosina 2010 ja 2011, joista hänellä on kaksi hopeamitalia. Hän oli aikuisten tasolla mukana Kanadan hopeaa voittaneessa joukkueessa MM-kisoissa 2017.


title: Calvin de Haan

text:
Calvin de Haan aloitti jääkiekkouransa isänsä Bill de Haanin valmentamana West Carletonin juniorijoukkueessa vuonna 1995. Vuonna 2002 hän siirtyi Ottawa Valley Titansin joukkueeseen OEMHL-liigaan, jossa hän pelasi vuoteen 2007.
De Haan varattiin OHL-seura Oshawa Generalsiin kolmannella kierroksella, 50. pelaajana vuoden 2007 OHL Priority Selectionissa. Ennen siirtymistään Generalsiin hän pelasi yhden kauden CJHL-seura Kemptville 73’s:ssa Kyseisellä kaudella de Haan teki 58 pelissä tehot 3+39 ja hänet valittiin CJHL:n vuoden tulokkaaksi.


title: Calvin de Haan

text: De Haan teki Ontario Hockey Leaguessa tulokaskaudellaan 2008–2009 tehot 8+55=63 ja oli liigan seitsemänneksi tehokkain puolustaja. Hänet valittiin kauden päätteeksi tulokkaiden tähdistöön. Kaudella 2009–2010 de Haan pelasi Generalsissa vain 34 ottelua, sillä hän kärsi olkapäävamman, joka vaati leikkauksen. Vajaaksi jääneellä kaudella de Haan teki tehot 5+19. De Haan jatkoi vielä kauden 2010–2011 Oshawa Generalsissa toimien joukkueen kapteenina. De Haan oli tehoilla 6+42=48 Generalsin tehokkain puolustaja ja sijoittui OHL:n puolustajien pistepörssissä seitsemänneksi.


title: Calvin de Haan

text: Ennen NHL Central Scouting Bureau listasi de Haanin ennakkoarviossa sijalle 25. Hänen odotettiin olevan varaustilaisuuden ensimmäisen kierroksen loppupäässä tai toisen kierroksen alkupäässä. New York Islanders varasi hänet kuitenkin jo 12. pelaajana. Toukokuussa 2010 de Haan teki kolmivuotisen tulokassopimuksen New York Islandersin kanssa. Kesällä 2010 hän osallistui edellisen vuoden tapaan Islandersin harjoitusleirille, mutta hänet lähetettiin takaisin OHL-seura Oshawa Generalsiin.


title: Calvin de Haan

text: Kauden 2011–2012 de Haan pelasi pääosin Bridgeport Sound Tigersin joukkueessa AHL-liigassa, jossa hän viimeisteli 56 ottelussa kaksi maalia ja 14 maaliin johtanutta syöttöä. Hänet valittiin itäisen konferenssin joukkueeseen AHL:n tähdistöotteluun, mutta hän ei pelannut siinä loukkaantumisen vuoksi. De Haan pelasi ensimmäisen NHL-ottelunsa 15. joulukuuta 2011 Dallas Starsia vastaan, ottelu jäi myös hänen sen kauden ainoaksensa NHL:ssä.


title: Calvin de Haan

text: Kaudella 2012–2013 de Haan pelasi loukkaantumisen vuoksi Sound Tigersissa vain kolme ottelua. Hän pelasi kauden kolme ensimmäistä ottelua Ty Wishartin puolustajaparina ja teki kaksi syöttöpistettä. 20. lokakuuta 2012 ottelussa Wilkes-Barre/Scranton Penguinsia vastaan hänen olkapäänsä meni sijoiltaan ja häneltä jäi AHL-kauden loput ottelut pelaamatta. De Haan toipui talven ja kevään aikana ja hänet nostettiin Islandersin joukkueeseen pudotuspeleihin, mutta hän ei pelannut yhtään ottelua.


title: Calvin de Haan

text: De Haan onnistui tekemään NHL-uransa ensimmäisen maalin 7. tammikuuta 2014 ottelussa Toronto Maple Leafsiä vastaan. Kaudella 2013–2014 de Haan teki NHL:ssä 51 ottelussa kolme maalia ja antoi 13 maaliin johtanutta syöttöä. AHL:ssa pelatessaan hän teki 17 ottelussa yhden maalin ja kaksi syöttöä. Heinäkuussa 2014 de Haan teki Islandersin kanssa 5,9 miljoonan dollarin arvoisen kolmen vuoden jatkosopimuksen.


title: Calvin de Haan

text: Kausi 2014–2015 oli de Haanin ensimmäinen, jonka hän vietti pelkästään New York Islandersissa. Hän teki jo kauden ensimmäisissä peleissä vaikutuksen joukkueen valmennusjohtoon, ja hänet nostettiin ensimmäiseen puolustajapariin Travis Hamonicin kanssa. Runkosarjassa 65 ottelussa syntyi tehot 1+11. Pudotuspeleissä de Haan pelasi viisi ottelua, joissa hän teki yhden syöttöpisteen, kun Islanders hävisi pudotuspelien ensimmäisellä kierroksella Washington Capitalsille.


title: Calvin de Haan

text: Kaudella 2015–2016 de Haan pelasi NHL:n runkosarjassa 72 ottelua tehoin 2+14. Pudotuspeleissä Islanders voitti ottelusarjan Florida Panthersia vastaan ja eteni toiselle kierrokselle, jossa se kuitenkin hävisi Tampa Bay Lightningille. De Haan sai pudotuspelien 11 ottelussa tehot 0+2.


title: Calvin de Haan

text: Kauden 2016–2017 alkupuolella de Haan nousi uutisotsikoihin, kun hän taklasi Jonathan Drouinia ottelussa Tampa Bay Lightningia vastaan. Drouin loukkaantui tilanteessa. Islandersin uuden valmentajan, tammikuussa 2017 valitun Doug Weightin valmentamana de Haan sai aiempaa enemmän vastuuta ylivoimalla. Kyseisellä kaudella de Haan pelasi kaikki runkosarjan 82 ottelua ja teki henkilökohtaisen maali- ja piste-ennätyksensä NHL:ssä tehden tehot 5+20=25. Runkosarjan päätteeksi hänen plus-miinus -tilastonsa oli +15, joka oli joukkueen toiseksi paras, ja hänen peliaikansa oli myös joukkueen toiseksi suurin. Kauden päätteeksi hänet valittiin Kanadan joukkueeseen MM-kisoihin 2017.


title: Calvin de Haan

text: De Haanin sopimus Islandersin kanssa päättyi kevääseen 2017, eikä Islanders solminut heti jatkosopimusta, jonka vuoksi häntä huhuttiin muun muassa Detroit Red Wingsin ja Buffalo Sabresin joukkueisiin. Ennen 21. kesäkuuta 2017 käytävää de Haan oli jätetty suojaamattomaksi pelaajaksi Islandersin organisaatiossa, joten hän oli uuden NHL-seura Vegas Golden Knightsin varattavissa. Elokuussa 2017 hän teki Islandersin kanssa yhden kauden jatkosopimuksen, jonka arvo on 3,3 miljoonaa dollaria.> Myöhemmin haastattelussa hän tosin myönsi toivoneensa suurempaa sopimusta. De Haan aloitti kauden 2017–2018 tekemällä 33 otteluun yhden maalin ja 11 syöttöpistettä. Joulukuun puolivälissä hän kuitenkin loukkaantui ja kärsi jo kolmatta kertaa urallaan olkapäävammasta. De Haan ei pelannut enää loppukaudella, ja samalla hänen sopimuksensa Islandersin kanssa umpeutui.


title: Calvin de Haan

text: De Haan solmi heinäkuussa 2018 neljän kauden ja 18,2 miljoonan dollarin arvoisen sopimuksen Carolina Hurricanesin kanssa. Uusi sopimus nosti hänen palkkaansa 4,55 miljoonaan dollariin kaudessa. De Haan kertoi samalla olkapäänsä olevan taas kunnossa.


title: Calvin de Haan

text: De Haan edusti Kanadaa ensimmäisen kerran vuoden 2009 alle 18-vuotiaiden MM-turnauksessa, jossa hän teki kuudessa ottelussa tehot 0+6 ja sijoittui puolustajien pistepörssin viidenneksi.


title: Calvin de Haan

text: De Haan pelasi alle 20-vuotiaiden MM-kilpailuissa vuosina 2010 ja 2011. Kanadan joukkue voitti hopeaa kummassakin turnauksessa. Vuoden 2010 turnauksessa hän pelasi neljä ottelua, joissa sai yhden syöttöpisteen. De Haan ei pelannut turnauksen kahdessa ottelussa saatuaan aivotärähdyksen ottelussa Sveitsiä vastaan. Loukkaantuminen lyhensi myös de Haanin kautta OHL:ssä. Vuoden 2011 turnauksessa hän toimi joukkueensa varakapteenina. Turnauksessa hän pelasi kuusi ottelua, joissa hän teki tehot 0+5 sijoittuen puolustajien pistepörssin jaetulle kuudennelle sijalle.


title: Calvin de Haan

text: De Haan edusti Kanadaa aikuisten tasolla ensimmäistä kertaa Saksassa ja Ranskassa pelattavissa MM-kisoissa 2017. Hänet nimettiin Kanadan joukkueeseen 20. huhtikuuta 2017. Kanada sai turnauksessa hopeaa hävitessään loppuottelussa Ruotsille. De Haan pelasi turnauksessa Kanadan kaikissa 10 ottelussa Jason Demersin puolustajaparina, ja teki tehot 0+1.


title: Calvin de Haan

text: De Haania on kuvailtu älykkääksi ja hyvin luistelevaksi hyökkääväksi puolustajaksi, joka pystyy pelaamaan yhtä lailla tasakentällisin kuin erikoistilanteissakin. "The Hockey Writersin" Melissa Kramerin mukaan de Haan on erittäin tärkeä osa joukkueen alivoimapeliä. De Haanin vahvuuksiksi on myös mainittu muun muassa laukauksien blokkaaminen ja fyysinen peli. De Haanin heikkoutena pidetään ajoittaista loukkaantumisherkkyyttä. Hän on urallaan vain harvoin tapellut.


title: Calvin de Haan

text: Calvin de Haanin veli Evan de Haan (s. 15. helmikuuta 1995) on myös jääkiekkopuolustaja. Hän on pelannut muun muassa OHL-liigan Sudbury Wolvesissa ja Ottawa 67’s:ssä. De Haanin isä Bill de Haan on toiminut valmentajana juniorijääkiekossa. De Haan on maininnut esikuvakseen puolustaja Scott Niedermayerin.


title: Calvin de Haan

text: De Haan käytti uran alkupuolellaan tavallisesti Bauerin varusteita. Kaudesta 2017–2018 eteenpäin hän on käyttänyt TRUE Hockey -valmistajan XC9-sarjan mailaa ja hanskoja, sekä TRUE Pro Custom -luistimia.


title: Calvin de Haan

text: Tilastojen lähde:


title: German Truck Simulator

text: German Truck Simulator on simulaatiopeli, jossa ajetaan rekalla. Pelissä on 7 erimerkkistä rekkaa: Ivedo, lisensoitu MAN, Dav, Valiant, Majestic, Swift ja Runner. Ne ovat SCS Softwaren käännöksiä merkeistä Iveco, DAF, Volvo, Mercedes-Benz, Scania ja Renault. Edeltäjästään Euro Truck Simulatorista poiketen peli on suomenkielinen. Pelissä voi myös ostaa tallin ja palkata kuskeja. Kaupunkeja pelissä on 21. Peli julkaistiin Suomessa 28. toukokuuta 2010. Myöhemmin julkaistussa päivityksessä on myös mahdollisuus ajaa Itävallassa.


title: Koko homman pomo

text: Koko homman pomo () on tanskalainen, Lars von Trierin ohjaama ja käsikirjoittama elokuva vuodelta 2006.


title: Koko homman pomo

text: IT-yrityksen omistaja haluaa myydä firmansa. Hän on vuosien ajan teeskennellyt että yrityksen todellinen johtaja asuu Amerikassa ja on yhteydessä vain sähköpostitse. Siten kaikki hankalat ratkaisut voidaan panna poissaolevan johtajan nimiin ja taas mukavat päätökset omistajan nimiin. Nyt mahdollinen ostaja, islantilainen bisnesöykkäri, haluaa tavata todellisen johtajan henkilökohtaisesti. Kauhistunut omistaja palkkaa työttömän näyttelijän esittämään kuvitteellista johtajaa, ja näyttelijä improvisoi vuorosanansa sekä ostajan että työntekijöiden kauhistukseksi, jotka vihdoin saavat tavata haamujohtajansa.


title: Koko homman pomo

text: Elokuva sai jokseenkin myönteisen vastaanoton. Rotten Tomatoes -sivustolla se on von Trierin elokuvista myönteisimmän vastaanoton saanut elokuva vuonna 1996 valmistuneen "Breaking the Wavesin" jälkeen. Elokuva oli kahdessa sarjassa ehdokkaana Bodil-palkinnon saajaksi, kolmessa sarjassa ehdokkaana Robert Festival Honours ja ehdokkaana Golden Seashell -palkinnon sajaksi San Sebastiánin elokuvajuhlilla. Mia Lyhne sai parhaan sivuosanäyttelijän Zulu-palkinnon 2007.


title: Koko homman pomo

text: ”Ovela elokuva” ja ”salaviisasta satiiria”, luonnehtii Arto Pajukallio ja sanoo vielä, että Trier ei anna komediansa juuri naurattaa eikä päästä katsojaa helpolla.


title: Jürgen Pommerenke

text: Jürgen Pommerenke (s. 22. tammikuuta 1953 Wegeleben) on saksalainen entinen jalkapalloilija.


title: Jürgen Pommerenke

text: Pommerenke aloitti jalkapallon vuonna 1961 BSG Traktor Wegelebenissä, josta hän siirtyi vuonna 1967 1. FC Magdeburgiin. Hän aloitti ammattilaisuransa myös samassa seurassa ja voitti joukkueessa DDR-Oberligan kolmesti. Pommerenke lopetti ammattilaisuransa kauden 1984–1985 jälkeen.


title: Jürgen Pommerenke

text: Pommerenke voitti DDR:n juniorimaajoukkueissa EM-hopeaa ja -kultaa. Maajoukkueessa hän oli mukana vuoden 1972 olympialaisissa, joista maa voitti pronssia. Pommerenke edusti DDR:a myös vuoden 1974 MM-kisoissa.


title: Pál Schmitt

text: Pál Schmitt (s. 3. toukokuuta 1942 Budapest) on unkarilainen poliitikko, joka toimi Unkarin presidenttinä vuosina 2010–2012. Tätä ennen hän on ollut muun muassa Euroopan parlamentin jäsenenä. Ennen poliittista uraansa hän työskenteli diplomaattina ja loi 1960–1970-luvuilla merkittävän urheilu-uran miekkailijana voittaen muun muassa kaksi olympiakultaa. Unkarin presidentin tehtävästä hän erosi vuonna 2012 väitöskirjastaan syntyneen plagiaattikohun takia.


title: Pál Schmitt

text: Schmitt kilpaili urheilu-urallaan 1960- ja 1970-luvuilla. Hän osallistui kolmiin olympialaisiin. Méxicon olympialaisissa 1968 Schmitt oli mukana kalvan joukkuekilpailussa, jonka Unkari voitti. Münchenin olympialaisissa 1972 Schmitt osallistui joukkuekilpailun lisäksi henkilökohtaiseen kilpailuun, jossa hän putosi jatkosta puolivälierissä. Joukkuekilpailussa hän oli voittamassa toista olympiakultaansa. Montréalin olympialaisissa 1976 Schmitt osallistui joukkuekilpailuun, jossa Unkari sijoittui neljänneksi. Hän on toiminut kansainvälisessä olympiakomiteassa 1980-luvulta asti.


title: Pál Schmitt

text: Urheilu-uran jälkeen hän toimi vuosina 1983–1988 Unkarin olympiakomitean sihteerinä. Hänet valittiin kommunistivallan kaaduttua vuonna 1989 Unkarin olympiakomitean puheenjohtajaksi. Tässä tehtävässä hän toimi aina vuoteen 2010. Vuonna 1996 Pal Schmitt valittiin Kansainvälisen Olympiakomitean KOK:n jäseneksi.


title: Pál Schmitt

text: Schmitt valittiin Unkarin Espanjan-suurlähettilääksi 1993. Hän toimi virassa neljä vuotta, ja vuodet 1999–2002 hän oli maan Sveitsin-suurlähettiläs. Hänet valittiin Euroopan parlamenttiin vuonna 2004 ja uudelleen vuoden 2009 vaaleissa.


title: Pál Schmitt

text: Unkarin parlamentti valitsi Schmittin presidentiksi äänin 263–59, ja hän astui virkaan 5. elokuuta 2010. Unkarilainen HVG-lehti esitti epäilyn että Schmittin väitöskirja vuodelta 1992 on kopio bulgarialaisen urheiluvaikuttajan Nikolai Georgijevin (k. 2005) väitöskirjasta vuodelta 1987. Schmittin tohtorinarvo otettiin pois maaliskuussa 2012, kun väitöskirja oli todettu plagiaatiksi. 2. huhtikuuta 2012 Schmitt ilmoitti eroavansa presidentin tehtävästä.


title: Jorge Ribeiro

text: Jorge Miguel de Oliveira Ribeiro (s. 9. marraskuuta 1981 Lissabon, Portugali) on portugalilainen jalkapalloilija, pelipaikaltaan vasen laitapuolustaja.


title: Jorge Ribeiro

text: Hänen vanhempi veljensä Maniche on myös jalkapalloilija.


title: Jorge Ribeiro

text: Ribeiro on Benfican kasvatti. Hän edusti uransa alkuaikoina lainasopimuksella kolmea eri portugalilaisseuraa Santa Claraa, Varzimia ja Gil Vicenteä. Vuoden 2005 tammikuussa hän siirtyi venäläiseen Dynamo Moskovaan. Hän pelasi joukkueessa vain kauden verran ja siirtyi tammikuussa 2006 loppukauden kestävällä lainasopimuksella espanjalaiseen Málagaan.


title: Jorge Ribeiro

text: Seuraavan kauden hän aloitti Moskovassa, mutta siirtyi jälleen tammikuussa 2006 lainalle, kun hän palasi Portugaliin ja Avesiin. 4. helmikuuta 2007 hän pelasi ensimmäisen pääsarjaottelunsa Avesissa Sporting Bragaa vastaan. Seuraavana kesänä 2007 Ribeiro siirtyi pysyvällä siirolla Boavistaan, jossa hän pelasi hyvän kauden tehden 26 ottelussa kahdeksan maalia.


title: Jorge Ribeiro

text: 24. heinäkuuta 2008 hän palasi kasvattajaseuraansa Benficaan. Hän teki ensimmäisen maalinsa joukkueessa 22. syyskuuta 2008 ottelussa Paços de Ferreiraa vastaan. Hän onnistui kauden aikana hetkellisesti myös vakiinnuttamaan paikkansa vasempana laitapuolustajana jättäen taaksensa brasilialaisen Léon.


title: Jorge Ribeiro

text: Seuraavalle kaudelle 2009–2010 lähdettäessä Ribeiro oli menettänyt paikkansa avauskokoonpanossa David Luizille, eikä täten saannut tililleen koko kauden aikana yhtään virallista ottelua. Joukkue voitti kauden päätteeksi maan pääsarjamestaruuden.


title: Jorge Ribeiro

text: Ribeiro teki ensiesiintymisensä Portugalin maajoukkueessa marraskuussa 2002 ottelussa Skotlantia vastaan. Lokakuussa 2007 hän korvasi José Bosingwan vuoden 2008 EM-karsintaotteluissa Azerbaidžania ja Kazakstania vastaan.


title: Jorge Ribeiro

text: Hänet valittiin mukaan Portugalin joukkueeseen vuoden 2008 EM-kilpailuihin. Hän pelasi turnauksessa ainoan ottelunsa lohkovaiheen viimeisessä kohtaamisessa Sveitsiä vastaan.


title: Maailman rankimmat korjausurakat

text: Maailman rankimmat korjausurakat ("World's Toughest Fixes") on yhdysvaltalainen tositelevisiosarja. Ohjelmassa kuvataan erilaisten suurten koneiden ja laitteiden korjauksia, jotka ovat suuritöisiä ja vaarallisia. Ohjelman juontaja on Sean Riley. Hän osallistuu yhdessä ammattilaisten kanssa korjaustöihin. Sarjassa on korjattu muun muassa lentokoneita, valtamerilaivoja, öljynporauslauttoja, ydinvoimaloita ja voimajohtoja.


title: Maailman rankimmat korjausurakat

text: Sarjan ensimmäinen jakso esitettiin Yhdysvalloissa National Geographic -kanavalla 28. syyskuuta 2008. Suomessa sarjaa on esitetty JIM-kanavalla.


title: Cheyne Capital

text: Cheyne Capital on Lontoossa sijaitseva vaihtoehtoinen varain rahastonhoitaja. Yritys perusti ensimmäisen rahastonsa vuonna 2000 ja on nykyään erikoistunut yrityslaina- ja osakerahastoihin sekä tapahtumakohtaisiin ja osakesidonnaisiin rahastoihin. Sen on suurimpia vaihtoehtoisia varainhoitajia Euroopassa, ja sen asiakkaina on eläkerahastoja, säätiöitä, perheyritysten holding-yhtiöitä ja rahastojen rahastoja. Cheyne-konsernin palveluksessa on tällä hetkellä noin 150 henkilöä, ja sen suurimmat toimistot sijaitsevat Lontoossa, New Yorkissa ja Bermudalla. Sen perustivat vuonna 1999 Jonathan Lourie ja Stuart Fiertz, jotka toimivat nykyään Cheyne Capital Management (UK) LLP:n toimitusjohtajana ja hallituksen puheenjohtajana. Cheyne Capital Management (UK) LLP toimii Britannian rahoitusvalvontaviranomaisen (Financial Services Authority, FSA) luvalla ja valvonnassa.


title: Cheyne Capital

text: Yrityksen toinen perustaja, Stuart Fiertz, oli jäsenenä 14 hengen suojarahastojen työryhmässä, jossa laadittiin parhaita käytäntöjä arvopapereiden arvostukseen, avoimuuteen ja riskinhallintaan. Nämä suuntalinjat ovat kehittyneet itsesääteleväksi suojarahastojen standardineuvostoksi. Tähän Suojarahastojen standardineuvostoon kuuluu myös Cheyne, joka on lisäksi vaihtoehtoisten varainhoitajien yhdistyksen, AIMAn, jäsen.


title: Hildur

text: Hildur on ruotsalainen naisen nimi, jonka nimipäivää vietetään ruotsalaisessa kalenterissa 22. helmikuuta. Riikinruotsalaisessa kalenterissa nimipäivä on 18. tammikuuta, yhdessä Hildan kanssa, josta se on muunnelma.


title: Hildur

text: Suomessa nimi Hildur on vuoden 2009 loppuun mennessä annettu 1355 naiselle. Suosituimmllaan se oli 1900-luvun alussa. Vuosina 2010–2015 nimi annettiin 12 tytölle. Nimen on saanut 1960–1970-luvuilla muutama poikalapsikin.


Markkinointiviestinnän, -tutkimuksen ja digimedian ammattilaiset MaMa ry on markkinointiviestinnän, -tutkimuksen ja digimedia-alan ammattilaisten edunvalvontajärjestö. MaMa on Erityisalojen Toimihenkilöliitto ERTOn jäsenyhdistys. Keskusjärjestönä on STTK, joka edustaa noin 615 000 toimihenkilöä.


title: Markkinointiviestinnän, -tutkimuksen ja digimedian ammattilaiset MaMa

text: Vuodesta 1973 toiminut MaMa on ammattialojensa suurin järjestö ja siihen kuuluu noin puolet alan ammattilaisista Suomessa. MaMa ry:n päämääränä on kehittää ja parantaa jäsentensä asemaa työmarkkinoilla, palvella työsuhteisiin liittyvissä kysymyksissä ja tarjota koulutusta ammattitaidon kehittämiseksi. MaMa toimii alan ammattilaisten viiteryhmänä, edunvalvojana ja yhteydenpitokanavana. MaMa tarjoaa ERTOn kautta työsuhdeneuvontaa, työttömyysturvaa ja jäsenetuja.


text:
MaMa julkaisee NonSordino-lehteä, joka ilmestyy kaksi kertaa vuodessa sekä verkossa että paperilehtenä.
MaMan jäseniksi liitytään Erityisalojen Toimihenkilöliitto ERTOn kautta. MaMan jäsenet kuuluvat halutessaan myös Erityisalojen Toimihenkilöiden Työttömyyskassaan.
MaMan jäsenet saavat neuvontaa ja apua ERTOn työsuhdeneuvonnasta. Muutostilanteissa ERTO ja MaMa pitävät huolta jäsenten eduista.


text: Maman jäsenet kuuluvat asuinpaikkakuntansa mukaisesti automaattisesti myös johonkin ERTOn 18:sta paikallisjärjestöstä, joihin kuuluu kaikkien ERTOn jäsenyhdistysten jäseniä.


text: MaMa toimii ERTOlta saatavan jäsenmaksupalautteen turvin eikä peri omaa jäsenmaksua. MaMaan voivat kuulua työsuhteessa olevat alan ammattilaiset, itsensä työllistäjät ja opiskelijat.


text: MaMa tekee vuosittain jäsenistönsä keskuudessa palkka- ja työsuhdekyselyn ja julkaisee palkkasuosituksen markkinointiviestinnän, -tutkimuksen ja digimedian aloille yhteistyössä ERTOn kanssa. Palkkasuosituksessa määritellään palkankorotukset ja vähimmäispalkat ammattiryhmittäin sekä kokemuksen mukaan.


text:
MaMan pitkän tähtäimen suunnitelmana on kehittää omia toimialoja koulutuksen ja suunnitelmallisen työnantajapuolen kanssa tapahtuvan yhteistyön kautta.
MaMan toiminnasta päätetään keväällä ja syksyllä yhdistyksen sääntömääräisissä kokouksissa. Syyskokouksessa valitaan hallituksen jäsenet ja päätetään tulevasta toiminnasta. Hallituksen ohella toimivissa työryhmissä voi toimia myös muita kuin hallituksen jäseniä.


title: Rupertsbergin luostari

text: Rupertsbergin luostari oli Hildegard Bingeniläisen perustama luostari. Hildegard päätti erota silloisesta Disibodenbergin luostaristaan ja alkoi vuonna 1147 tai 1148 rakentaa lähistöllä olevaan Rupertsbergiin omaa luostaria, jonne hän muutti 1150 muutamien muiden aatelisten luostarinaisten kanssa, syistä joita ei tunneta tarkoin. Osin syynä on saattanut olla nunnien aatelisten perheiden halu saada tyttärilleen oma laitos. Kun Hildegard oli jo kuuluisa ja nunnilla oli huomattavaa varallisuutta, Disibodenbergin luostarin apotti ja munkkikunta vastustivat lähtöä.


title: Rupertsbergin luostari

text: Hildegard perusti vuonna 1165 sivuluostarin tyhjillään olleeseen augustinolaisluostariin Rüdesheimin Eibingeniin. Luostari oli tarkoitettu alemmista väestöluokista peräisin oleville naisille, joita Hildegard ei halunnut Rupertsbergiin. Kun menettelyn kristillisyyttä arvosteltiin, Hildegard vastasi, ettei härkiä, vuohia ja sikojakaan suljeta samaan karjasuojaan. Hildegard oli molempien luostarien abbedissa. Hän kuoli Rupertsbergissa 81-vuotiaana 17. syyskuuta 1179.


title: Rupertsbergin luostari

text: Kolmikymmenvuotisen sodan aikana 29. marraskuuta 1631 abbedissa Anna Lerch von Dirmstein ja hänen nunnansa joutuivat pakenemaan Rupertsbergista Kölniin. Heidän elämänsä oli hyvin ankaraa. Mainzin ja Bingenin vapauduttua vuonna 1636 ruotsalaisten vallasta nunnat palasivat raunioituneeseen Rupertsbergiin. Eibingenissä oli Rupertsbergin vuonna 1570 itsenäistynyt sivuluostari, joka oli 1603 jälleen yhdistetty Rupertsbergiin. Se oli säästynyt sotien hävitykseltä, ja nunnat muuttivat sinne. Vuonna 1636 Rupertsbergin luostarioikeudet siirtyivät Eibingenin luostarille.


title: Katajanokan räjähdys 1941

text: Katajanokan räjähdys oli Helsingin Katajanokan sotasatamassa 14. syyskuuta 1941 noin kello 02.30 tapahtunut tuhoisa räjähdys, jossa neljä laituriin kiinnitettyä saksalaista miinanraivaajaa miehistöineen tuhoutuivat täydellisesti.


title: Katajanokan räjähdys 1941

text: Aikalaiskertomusten mukaan räjähdys oli niin voimakas, että ruumiinosia oli vielä sadan metrin päässä räjähdyspaikasta. Saksalaiset epäilivät sabotaasia ja sabotaasiin uskottiin laajasti Suomessakin , mutta mitään todisteita tällaisesta ei löytynyt. Entinen vastavakoilun suomalaistyöntekijä Otto Kumenius mainitsee salanimellä Pekka Salonen kirjoittamassaan kirjassa "Det spioneras i Helsingfors" , että kyseessä oli luultavimmin onnettomuus, sillä yksi löydetyistä ruumiinosista oli saksalaiskapteenin käsi, jossa oli työrukkanen. Mitä ilmeisimmin, kirjoitti Kumenius, yhdessä miinanraivaajassa oli jatkettu miinojen purkua muun miehistön jo mentyä nukkumaan.


title: Katajanokan räjähdys 1941

text: Suomalaisten kommunistien keskuudessa on uskottu räjähdyksen olleen Veikko Pöystin johtaman sabotaasiryhmän teko. Ryhmään kuuluneen naisen on kerrottu räjäyttäneen satamassa pommin ja saaneen surmansa 60–80 muun ihmisen mukana.


title: Career of Evil – The Metal Years

text: Career of Evil – The Metal Years on Blue Öyster Cultin kokoelma-albumi vuodelta 1990. Sen pääpaino on live-materiaalissa. Albumin kasettiversiossa ”Cities on Flame” -kappaletta on editoitu.


title: Workshop of the Telescopes

text: Workshop of the Telescopes on Blue Öyster Cultin kokoelma-albumi vuodelta 1995. Se on tupla-CD ja yleisesti tunnetuin ja suosituin yhtyeen kokoelma-albumeista sisältäen myös harvinaisempaa materiaalia. ”Buck's Boogie”, ”Workshop of the Telescopes” ja ”The Red and the Black” ovat live-nauhoituksia vuodelta 1972, jotka julkaistiin alun perin promo-julkaisuna nimellä "The BOC Bootleg-EP". ”Born to Be Wild” on studio-versio, joka on alun perin julkaistu singlen b-puolella.


title: Käsitteellinen muutos

text: Käsitteellinen muutos tarkoittaa oppimisprosessia, jossa oppijan tiettyä ilmiötä koskevat käsitteet, tietorakenteet sekä tapa toimia muuttuvat. Käsitteelliseen muutokseen ei riitä uuden opitun tiedon kasautuminen eli assimilaatio, vaan tarvitaan olemassaolevan tiedon muokkaamista eli akkommodaatiota, poisoppimista sekä siirtovaikutusta.


title: Käsitteellinen muutos

text: Koulutuksen ongelma on, että suuri osa opetuksesta ei johda käsitteelliseen muutokseen - uusi tieto omaksutaan tietoa osittamalla ja tekemällä paikallisia muutoksia ajatusmalleihin. Oppilaan mielessä voi siis olla täysin ristiriitaisia ajatusmalleja, joita käytetään eri konteksteissa.


title: Käsitteellinen muutos

text: Käsitteellistä muutosta voi tukea pedagogisilla malleilla kuten tutkivalla oppimisella ja tilannesidonnaisella oppimisella.


title: Roland Ducke

text: Roland Ducke ( 19. marraskuuta 1934 Benešov nad Ploučnicí – 26. kesäkuuta 2005 Jena) oli saksalainen jalkapalloilija. Myös hänen veljensä, Peter Ducke, oli maajoukkuetason jalkapalloilija.


title: Roland Ducke

text: Ducke aloitti seurajalkapallon Organa Schönebeckerissä vuonna 1946 ja pelasi seurassa vuoteen 1955 saakka. Tämän jälkeen Ducke siirtyi SC Motor Jenaan eli myöhempään FC Carl Zeiss Jenaan. Seuran paidassa hän voitti kolme DDR-Oberligan mestaruutta. Ducke lopetti uransa vuonna 1973.


title: Roland Ducke

text: Maajoukkuetasolla Ducke edusti DDR:n maajoukkuetta 37 kertaa. Hänet valittiin DDR:n vuoden jalkapalloilijaksi vuonna 1970.


title: Vaarojen Atlantis

text: Vaarojen Atlantis ("Warlords of Atlantis") on brittiläinen science fiction-fantasiaelokuva vuodelta 1978. Elokuvan on ohjannut Kevin Connor.


title: Vaarojen Atlantis

text: "Video-oppaassa" vuodelta 1994 Bello Romano moittii elokuvan huvittavia efektejä ja antaa sille kaksi tähteä viidestä, mikä vastaa sanallista arviota ”keskinkertainen”.


title: Orkneylaiset

text: Orkneylaiset ovat Orkneysaarten asukkaita, jotka polveutuvat saarelle 700- ja 800-luvuilla tulleista skandinaaveista ja heitä edeltäneistä piktiläisistä asukkaista. Geneettisesti orkneylaiset ovat lähempänä Pohjanmeren kuin Atlantin väestöryhmiä. Orkneylaisten on kuvailtu tuntevan itsensä ensin orkneylaisiksi ja vasta toissijaisesti skoteiksi. Äidinkielenään he puhuvat skotin kielen paikallista murretta sekä standardienglantia.


title: Orkneylaiset

text: Ensimmäiset jäljet ihmisistä Orkneysaarilla ovat mesoliittiselta kivikaudelta 9 000 vuotta sitten. Silloiset ihmiset elivät lähinnä metsästyksellä ja kalastuksella. Ensimmäiset asukkaat eivät jättäneet juurikaan merkkejä itsestään. Ensimmäiset merkit vakinaisesta asutuksesta ja maataloudesta ovat neoliittiselta kaudelta. Viljelyn käyttöönotosta huolimatta kalastus ja metsästys säilyivät tärkeinä elinkeinoina. Tuon ajan asukkaat rakensivat kivimonumentteja ja tekokukkuloita. Pronssikauden saapuessa muualle Britanniaan, pronssi ja muut metallit säilyivät Orkneysaarilla harvinaisina. Orkneysaarilla on kupariesiintymiä, mutta todisteita niiden hyötykäytöstä ei tuolta ajalta ole. Asutus siirtyi pienistä keskittymistä hajanaisempaan malliin. Pronssikauden lopulla ja rautakauden alussa ilmasto kylmeni tehden maatalouden harjoittamisesta hankalampaa. Tämä vaikutti ilmeisesti alueen vakauteen sillä tuolta ajalta on löydetty useita linnoitettuja asutuksia. Rautakaudella Orkneysaarillakin valmistettiin metalliesineitä. 300-400-luvuilla saaret joutuivat piktien alaisuuteen, mikä näkyi esimerkiksi muutoksissa viljelytavoissa.


title: Orkneylaiset

text: Viikingit alkoivat asuttaa saaria 700-luvulla. Tutkijat eivät ole yksimielisiä siitä, surmasivatko viikingit paikalliset piktit, vai sulautuivatko he viikinkeihin rauhanomaisesti. Joka tapauksessa 800-luvulle mennessä saaret olivat täysin skandinavilaistuneet. Orkneysta tuli paikallisen hallinnon keskus, josta käsin hallittiin Shetlantia sekä Skotlannin länsirannikkoa ja sen saaria. Vaikkakin kristinusko oli vaikuttanut alueella jo piktien ajoista lähtien, se vakiintui paljon myöhemmin, sillä piktejä seurasivat pakanalliset pohjanmiehet. Skandinaavien valta alueella alkoi heikentyä 1200-luvulta lähtien ja lopulta vuonna 1468 Orkneysaaret myytiin Tanskalta Skotlannille. Vuonna 1564 Maria Stuart antoi saaret hallittavaksi Robert Stewartille, jonka valtakautta saarilla on pidetty synkkänä aikana.


title: Orkneylaiset

text: Saaret liitettiin muun Skotlannin mukana Britanniaan vuonna 1707. Hudson’s Bay Company alkoi toimia vuodesta 1707 Stromnessista käsin ja suurin osa sen työntekijöistä oli paikallisia. Tästä syystä monet paikalliset muuttivat Kanadaan ja siellä erityisesti Manitobaan. 1700-luvulla 75% Hudson’s Bay Companyn työntekijöistä oli orkneylaisia. Saskatchewanin alueelle 1700-luvun lopussa ja 1800-luvun alussa muuttaneet orkneylaiset sekoittuivat paikallisten cree-intiaanien kanssa. Yhteys Orkneysaarille muistetaan heistä polveutuneiden cree-intiaanien keskuudessa edelleen.


title: Orkneylaiset

text: Maanviljely on perinteisesti ollut tärkeä elinkeino sarilla. Merileväteollisuuden sammuttua 1800-luvulla viljely kasvatti tärkeyttään elinkeinona. Tuotantoeläimistä tärkeimpiä ovat nauta ja lammas. Norjalaista alkuperää oleva paikallinen lammasrotu on säilynyt näihin päiviin saakka. Saarilla on myös oma hevosrotunsa, joka on luultavasti kehittynyt Skotlantilaisten ja Norjalaisten rotujen sekoituksesta. Nykyisin monet saarilla asuvista saavat elinkeinonsa Pohjanmeren öljyntuotannon parista. Lisäksi saarilla harjoitetaan kalastusta ja ravustusta.


title: Orkneylaiset

text: Suurin osa orkneylaisista kuuluu presbyteerikirkkoon. Ennen uskonpuhdistusta vallalla oli kelttiläis-norjalainen katolilaisuus. Orkneylaiset ovat keskimäärin hyvin uskonnollisia, vaikka uskonnon tiukimmat muodot ovatkin jo hävinneet. Nykyisin kirkot ovat tärkeässä asemassa ihmisten kokoontumispaikkoina.


title: Orkneylaiset

text: Saarilla on omintakeinen syntymään, naimisiinmenoon ja kuolemaan liittyvä kansanperinne. Perinteiden on katsottu olevan vaarassa kadota vanhan ikäpolven kuollessa. Raskaus oli tapana pitää salassa, jotteivät erilaiset peikot ja keijut kiinnittäisivät siihen huomiota. Niiden uskottiin voivan aiheuttaa vahinkoa raskaana olevalle ja syntymättömälle vauvalle. Lapsen syntymää juhlittiin useamman kerran. Ensimmäinen oli "blide-mae", jossa sukulaiset ja tutut tulivat onnittelemaan synnyttänyttä. Tämän jälkeen pidettiin "fittin" lähisukulaisten kesken. Seuraava tapahtuma oli ristiäiset, jotka pidettiin yleensä kahden viikon sisällä synnytyksestä. Hääjuhlat saattoivat kestää päiviä ja niitä juhlittiin koko yhteisön kanssa. Hautajaisissa pyrittiin turvaamaan kuolleen hengen pääsy seuraavaan maailman. Kuolleiden hengillä uskottiin olevan yliluonnollisia voimia ja kuolemaan liittyikin yleensä pelko.


title: Orkneylaiset

text: Paikalliseen skotin kielen murteeseen on vaikuttanut nyt jo hävinnyt nornin kieli, josta murteeseen on tullut lainasanoja ja ääntämyksiä. Murteen käyttöä ovat vähentäneet sen leimaaminen sivistymättömäksi ja valtamedian standardienglanti. Kielen käyttöä on pyritty elvyttämään esimerkiksi kouluissa, radiossa ja kirjallisuudessa.


title: Franco Jara

text: Franco Daniel Jara (s. 15. heinäkuuta 1988 Villa María, Argentiina) on argentiinalainen jalkapalloilija. Hän edustaa Espanjan Primera Divisiónissa pelaavaa Granadaa ja on pelipaikaltaan hyökkääjä.


title: Franco Jara

text: Jara teki ensiesiintymisensä Arsenal Sarandíssa 23. toukokuuta 2008 ottelussa Argentinos Juniorsia vastaan. Hän teki ensimmäisen maalinsa joukkueessa 10. huhtikuuta 2009 ottelussa Colónia vastaan.


title: Franco Jara

text: 30. tammikuuta 2010 Jara teki viisivuotisen sopimuksen portugalilaisseura Benfican kanssa. Lissabonilaisseura maksoi hänestä 5,5 miljoonan euron siirtokorvauksen. Sopimus alkoi kaudesta 2010–2011.


title: Franco Jara

text: Jara teki ensiesiintymisensä Argentiinan maajoukkueessa 19. tammikuuta 2010 ystävyysottelussa Costa Ricaa vastaan. Samaisessa ottelussa hän onnistui myös tekemään ensimmäisen maalinsa maajoukkueessa. Seuraavassa kuussa 10. helmikuuta 2010 hän pelasi toisen maaottelunsa Jamaicaa vastaan.


title: Alan Kardec

text: Alan Kardec de Souza Pereira Junior (s. 12. tammikuuta 1989 Barra Mansa, Brasilia) on brasilialainen jalkapalloilija. Hän edustaa Portugalin pääsarjassa pelaavaa Benficaa ja on pelipaikaltaan hyökkääjä.


title: Alan Kardec

text: Hän on saanut nimensä spiritismin systematisoijana tunnetun Allan Kardecin mukaan.


title: Alan Kardec

text: Kardec pelasi ensimmäisen ottelunsa Vasco da Gamassa 14. helmikuuta 2007 Fast Clubea vastaan. 11. huhtikuuta 2007 hän teki ensimmäisen maalinsa joukkueessa ottelussa Botafogoa vastaan. Hän pelasi ensimmäisen kautensa aikana 26 ottelua ja teki niissä kahdeksan maalia.


title: Alan Kardec

text: 1. syyskuuta 2009 hän siirtyi lainasopimuksella Internacionaliin. Ensimmäisen ottelunsa joukkueessa hän pelasi 28. lokakuuta 2009 São Pauloa vastaan.


title: Alan Kardec

text: Kardecin siirrosta portugalilaisseura Benficaan ilmoitettiin 13. joulukuuta 2009 ja hänestä maksettu siirtokorvaus oli 2,5 miljoonaa euroa. 18. maaliskuuta 2010 hän teki ensimmäisen maalinsa joukkueessa Eurooppa-liigan ottelussa Marseillea vastaan, joka vei lopulta lissabonilaisseuran otteluparista jatkoon yhteismaalein 3–2.


title: Nadeem Aslam

text: Nadeem Aslam (s. 1966 Gujranwala, Pakistan) on pakistanilaissyntyinen kirjailija, joka asuu Lontoossa.


title: Nadeem Aslam

text: Aslamilta on ilmestynyt neljä romaania, joista viimeisimmät, "The Wasted Vigil ja The Blind Man's Garden" on julkaistu myös suomeksi. Esikoisteos "Season of the Rainbirds" voitti Betty Trask ja Author's Club First Novel -palkinnot.


title: 118401 LINEAR

text: 118401 LINEAR tai 176P/LINEAR on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetaksi ja komeetaksi luokiteltu aurinkokunnan pienkappale eli päävyöhykkeen komeetta. Kohde löydettiin NASAn ja Yhdysvaltojen ilmavoimien rahoittamalla Lincoln Near-Earth Asteroid Research -ohjelmalla (lyhenne: LINEAR) vuonna 1999. Nimensä kohde sai löytöohjelmansa mukaan. Ennen nimeämistään asteroidi tunnettiin tunnuksella 1999 RE70. Vaikkakin jokaisella pikkuplaneetalla on yksilöllinen nimi, niin nimi LINEAR ei ole ainutlaatuinen, sillä LINEAR-ohjelma löysi useita tavallisia komeettoja, joilla on nimi LINEAR, esim. 218P/LINEAR, 219P/LINEAR, 221P/LINEAR ja 222P/LINEAR.


title: 118401 LINEAR

text:
118401 LINEAR kiertää Aurinkoa asteroidivyöhykkeellä pyöreähköllä radalla, jonka kaltevuus eli inklinaatio on pieni. Tällaiset radat ovat päävyöhykkeen asteroideille yleisiä mutta komeetoille eivät ole. 176P/LINEAR ei ole ainoa tällaisella radalla kiertävä kappale, sillä myös 7968 Elst-Pizarro (133P/Elst-Pizarro) kiertää samantyyppisellä radalla. LINEARin ja muiden asteroidivyöhykkeen komeettojen ja muiden päävyöhykkeen komeettojen uskotaan olevan jäisiä asteroideja, jotka ovat syntyneet asteroidivyöhykkeellä eivätkä ole päätyneet radoillensa Aurinkokunnan ulko-osista. Ratansa mukaan LINEAR näyttää kuuluvan Themis-ryhmään.
LINEAR on pienehkö asteroidi, joka osoittaa komeettamaista aktiivisuutta kulkiessaan radallaan. Kohteella on havaittu himmeä komeettamainen pyrstö. Pyrstön olemassaolo viittaa kohteessa olevan jäätä. Myös Themis-ryhmän nimikkokappaleen 24 Themiksen pinnalta on löydetty jäätä. Koska LINEARin absoluuttinen magnitudi (H) on 15,081, sen läpimitta on todennäköisesti kolmen ja kuuden kilometrin välillä.


title: Saara Rampanen

text: Saara Rampanen () oli suomalainen sairaanhoitaja (Schwester) suomalaisissa jääkärijoukoissa Saksassa. Hän oli toinen nainen yhdessä Ruth Munckin ohella, jotka osallistuivat ensimmäiseen maailmansotaan Saksan armeijan riveissä yhdessä suomalaisen Jääkäripataljoona 27:n kanssa. Hän osallistui myös Suomen sisällissotaan Valkoisen armeijan riveissä, palvellen ambulanssissa Tampereen ja Viipurin taisteluissa. Sotien jälkeen hän loi sairaanhoitaja uran Yhdysvalloissa, Saksassa ja Suomessa.


title: Saara Rampanen

text: Rampasen vanhempansa olivat maanviljelijä ja liikemies Mikael Rampanen ja Karoliina Kristiina Vaittinen. Hän kävi kansakoulun ja suoritti yksityisesti Mikkelin tyttökoulun johtajattarelle 3. luokan kurssin. Hän kävi myös käsityökurssin Lappeenrannan seminaarissa ja valmistui käsityönopettajaksi vuonna 1906. Hän suoritti sairaanhoitajakurssin Mikkelin lääninsairaalassa vuosina 1907–1908. Hän suoritti opintomatkan Pariisiin vuonna 1951.


title: Saara Rampanen

text: Rampanen toimi opintojensa jälkeen Suomen sairaanhoitajataryhdistyksen lähettämänä yksityishoitajana sekä virkaa tekevänä hoitajana Marian sairaalan kulkutautiosastoissa ja kolerahoitajana Helsingin – Pietarin junassa neljän kuukauden ajan vuosina 1909–1911. Tämän jälkeen hän matkusti marraskuussa vuonna 1911 Saksaan, jossa hän jatkoi lääketieteen opintojaan Dresdenissä Kneiselin ja Nahmmacherin sairaaloissa 15. maaliskuuta – 1. lokakuuta 1912 ja 15. marraskuuta 1912 – 31. heinäkuuta 1913 välisinä aikoina. Opintojen jälkeen hänet hyväksyttiin Dresdenin sairaanhoitajayhdistykseen vuonna 1913 ja toimi sen jälkeen yksityis-sairaanhoitajana aina vuoteen 1916 saakka, jolloin hän sai tiedon suomalaispataljoonan olemassa olosta Saksassa ja hakeutui Saksan armeijan palvelukseen.


title: Saara Rampanen

text: Rampanen pääsi Saksan armeijaan ja Saksan sotaministeriö määräsi hänet palvelukseen Mitauhun sijoitettuun 8. Armeijan sotilassairaala numero 55:een. Myöhemmin hän anoi uuteen toimeen 15. marraskuuta 1916, jonka johdosta hänet siirrettiin kesäkuussa 1917 Libauhun. Libaussa hänet sijoitettiin sotilassairaala numero 124:ään, missä toimi malariaosastossa ja leikkaussalissa hoitaen suomalaisia Jääkäripataljoona 27:n jääkäreitä.


title: Saara Rampanen

text: Rampanen saapui takaisin Suomeen höyrylaiva S/S Arcturuksella. Aluksella oli osa jääkärien pääjoukosta, jotka saapuivat Vaasaan 25. helmikuuta 1918. Vaasasta hänet komennettiin hoitajaksi Mikkeliin, jossa hän toimi tohtori Wellmanin järjestämässä ambulanssissa, joka oli alistettu VII Jääkäripataljoonalle. Hän toimi ambulanssin mukana sotatoimissa Tampereella ja Viipurin ympäristössä.


title: Saara Rampanen

text: Sisällissodan jälkeen Rampanen määrättiin ylihoitajaksi Lappeenrantaan perustettuun sotilassairaalaan. Hän erosi tehtävästään marraskuussa vuonna 1918 ja matkusti takaisin Saksaan, missä hän toimi sairaanhoitajana Döbelnissä. Hän palasi takaisin Suomeen vuonna 1920 ja työskenteli sen jälkeen sairaanhoitajana Helsingissä Ida Maukosen yksityissairaalassa vuoteen 1921 saakka. Helsingistä Rampanen matkusti Yhdysvaltoihin missä hän toimi vuosina 1922–1933 yksityishoitajana New Yorkissa ja New Rochellessa. Yhdysvalloissa olo aikanaan hän toimi myös kahtena kesänä sairaanhoitajana ja ensiavun opettajana partiotyttöjen leirillä vuosina 1922–1923. Yhdysvalloista Rampanen palasi takaisin Eurooppaan Saksaan vuonna 1934 ja toimi siellä tilapäishoitajana Dresdenissä, muun muassa tohtori Weidnerin sanatoriossa ja Rudolf Hess – sairaalassa vuoteen 1937 saakka. Saksasta hän palasi Suomeen ja työskenteli Helsingissä yksityishoitajana vuoteen talvisotaan saakka.


title: Saara Rampanen

text: Rampanen toimi Lotta-Svärd-yhdistyksessä vuodeta 1929 aina sen lakkauttamiseen saakka ja toimi sen lääkintäkursseilla opettajana vuosina 1919, 1926 ja 1929. Hän julkaisi teoksen Jääkärien matkassa itärintamalla vuonna 1934.


title: Saara Rampanen

text: Rampanen osallistui talvisotaan 3. Kenttäsairaalassa, joka oli sijoitettu sodan aikana Käkisalmeen ja Kaukolaan. Välirauhan aikana hän jatkoi aluksi samassa tehtävässä, kunnes hänet siirrettiin Hirvihaaran toipilaskodin johtajaksi Mäntsälään. Mäntsälästä hänet siirrettiin Hollannin Ambulanssin sairaanhoitajaksi Vierumäelle, josta hänet siirrettiin myöhemmin ylihoitajaksi Suomen Huollon sairaalaan, jossa hän palveli jatkosodan syttymiseen saakka. Jatkosotaan hän osallistui ylihoitajana 3. Sotasairaalassa Järvenpäässä, josta hänet siirrettiin 34. Sotasairaalaan Muurolaan ja edelleen 70. Sotasairaalaan Ivaloon. Lopuksi hänet sijoitettiin Kuusamon sotilassairaalaan, jossa hän palveli sodan loppuun saakka. Sotien jälkeen hän toimi sairaanhoitajana Yhdysvalloissa vuoteen 1948 saakka, jonka jälkeen hän palasi Suomeen ja toimi yksityissairaanhoitajana Helsingissä, kunnes siirtyi eläkkeelle vuonna 1971. Hän oli viimeiset elinaikansa hoidettavana Koskelan sairaalassa Helsingissä. Hänet haudattiin Helsingin Kaartin hautausmaalle.


title: Charly

text: Charly on yhdysvaltalainen elokuva vuodelta 1968. Sen on ohjannut Ralph Nelson. Se kertoo tarinan heikkolahjaisesta leipomotyöntekijästä, joka joutuu ihmisen älykkyyden kehittämistä tutkivaan kokeeseen.


title: Charly

text: Käsikirjoituksen on Daniel Keyesin romaanin "Kukkia Algernonille" pohjalta tehnyt Stirling Silliphant.


title: Charly

text: Pääosan esittäjä Cliff Robertson sai roolisuorituksestaan Oscar-palkinnon. Elokuva esitettiin myös Berliinin elokuvajuhlilla 1968.


title: Charly

text: Robertson oli esiintynyt monissa näytelmien televisiosarjoissa, joiden elokuvaversioissa näytteli sittemmin joka muu. Merkittävin näistä oli "Viinin ja ruusujen aika", jossa pääosaa näytteli Jack Lemmon. Kun hän näytteli "Kukkia Algernonille" televisioversiossa "The Two Worlds of Charly Gordon" vuodelta 1961, hän osti sen elokuvaoikeudet varmistaakseen, että voisi näytellä myös elokuvaversiossa.


title: Charly

text: "Charly" on kertomus heikkolahjaisesta Charlie Gordonista (Cliff Robertson), joka haluaisi kehittää älyään. Elokuvan alussa Charlie on käynyt kaksi vuotta iltakoulua, jossa Alice Kinnian (Claire Bloom) on opettanut häntä lukemaan ja kirjoittamaan. Kirjoittaminen sujuu kuitenkin niin huonosti, ettei hän osaa kirjoittaa edes omaa nimeään.


title: Charly

text: Alice vie Charlien "Nemur-Straus"-klinikalle, jota johtavat tohtorit Richard Nemur ja Anna Straus. Nemur ja Straus ovat saaneet laboratoriohiirten älyn kehittymään uudella kirurgisella toimenpiteellä ja odottavat ihmistä koehenkilöksi. Charlielle tehdään koesarja sen toteamiseksi, sopiiko hän toimenpiteeseen. Kokeessa hänen pitää juosta kilpaa Algernon-nimisen laboratoriohiiren kanssa. Algernon juoksee labyrintissa, ja Charlie kulkee kynän avulla samasta sokkelosta tehdyn piirroksen läpi. Pettymyksekseen Charlie aina häviää kilvan. Silti hänelle tehdään leikkaus.


title: Charly

text: Leikkauksen jälkeen Charlie on aluksi harmissaan, ettei hän heti ole muuttunut älykkäämmäksi kuin ennen ja edelleen häviää kilpajuoksun Algernonin kanssa. Lopulta hän kuitenkin voittaa hiiren, ja hänen älynsä alkaa kasvaa nopeasti. Alice jatkaa hänen opettamistaan, ja Charlie on pian häntä älykkäämpi. Charlie alkaa tuijottaa Alicen takamusta ja rintoja ja piirtelee hänestä abstrakteja alastonkuvia. Hän myös kysyy rakastaako Alice sulhastaan. Eräänä iltana Charlie seuraa Alicea tämän asunnolle ja alkaa halailla häntä väkivalloin, painaa hänet lattiaan ja suutelee, kunnes Alica pääsee irti lyömällä häntä.


title: Charly

text: Sen jälkeen on sarja kohtauksia, joissa viiksekäs ja pukinpartainen Charlie ajaa moottoripyörällä, suutelee naisia, tupakoi ja tanssii. Kohtaussarjan jälkeen Charlie on kotona, ja Alice tulee käymään hänen luonaan, ja kumpikin on tajunnut eroaikana, että he haluavat olla yhdessä. Seuraavaksi Charlie ja Alice juoksevat metsässä ja suutelevat puiden alla, ja samalla kuuluu kuinka he puhuvat avioliitosta.


title: Charly

text: Straus ja Nemur esittelevät tutkimuksen tieteilijäpaneelille, ja esittelyyn kuuluu jakso jossa Charlie vastaa hänelle esitettyihin kysymyksiin. Charlie on hyvin huonolla tuulella ja kertoo sitten, että koehiiri Algernon on juuri kuollut, ja hän uskoo, että hänen oma älykkyytensä on vain tilapäistä. Charlie päättää työskennellä Nemurin ja Strausin kanssa selvittääkseen voisiko asialle tehdä jotakin. Charlie huomaa, ettei hänen älynsä hiipumiseen voida vaikuttaa.


title: Charly

text: Alice menee käymään Charlien luona ja kosii tätä, mutta Charlie ei suostu ja käskee tämän lähteä pois. Elokuvan päättyessä Alice katselee, kun Charlie leikkii lasten kanssa puistossa entisenä Charliena.


title: Charly

text: "Video-oppaassa" vuodelta 1994 "Charly" saa kaksi tähteä viidestä, mikä vastaa sanallista arviota ”keskinkertainen”.


title: Kookosrapu

text: Kookosrapu eli palmurosvo ("Birgus latro") on maailman suurin maalla elävä niveljalkainen. Se on sukua erakkoravuille. Kookosravut voivat elää yli 30-vuotiaiksi. Aikuinen kookosrapu ei osaa uida, joten se voi hukkua rantaveteen. Sen hengityselimet ovat kidusten ja keuhkojen välimuoto. Kookosravut voivat kiivetä puihin ja avata kookospähkinän.


title: Kookosrapu

text: Täysikasvuisen kookosravun ruumis on noin 40 cm pitkä ja jalkojen kärkiväli enintään noin 90 cm. Painoa voi olla 4 kiloa. Kookosravun väritys vaihtelee eri elinalueilla vaalean violetista ja syvän purppurasta ruskeaan.


title: Kookosrapu

text:
Kuten kaikilla kymmenjalkaisilla, kookosravulla on eturuumis, jossa on kymmenen jalkaa (viisi paria), ja takaruumis. Etummaisimman jalkaparin jaloissa on sakset. Ne voivat nostaa monien kymmenien kilojen painoisia asioita. Puristusvoiman ollessa 3300N. Seuraavat kaksi paria ovat pitkiä ja voimakkaita jalkoja, joilla kookosrapu kävelee ja kiipeää. Neljännen jalkaparin jalat ovat pienempiä kuin edelliset ja niissä on pienet pinsetin kaltaiset sakset. Nuoret ravut pitävät näiden jalkojen avulla simpukankuorta tai kookospähkinän kuoren kappaletta kiinni takaruumiissaan. Aikuiset käyttävät näitä jalkoja kävelyyn ja kiipeämiseen. Viimeisen jalkaparin jalat ovat hyvin pienet ja niitä kaytetään vain puhdistamaan hengityselimiä. Ne pysyvät usein eturuumiin kitiinikuoren suojissa.
Siitä huolimatta että kookosrapu on sukua erakkoravuille, vain nuoret yksilöt kantavat simpukankuoria suojatakseen pehmeän takaruumiinsa. Aikuiset eivät kanna simpukankuoria vaan niiden takaruumista suojaa kova kitiinikuori eturuumiin tavoin. Suojakuoren tarpeettomuuden takia kookosravut voivat kasvaa sukulaisiaan suuremmiksi. Koventunut takaruumis vähentää vedenkulutusta, mutta senkin täytyy luoda nahkansa. Nahanluonnin jälkeen vie noin 30 päivää kunnes kuori on taas kova. Tänä aikana kookosrapu on haavoittuvainen, joten se viettää silloin aikansa piileskellen.


title: Kookosrapu

text: Kookosravut parittelevat usein ja nopeasti, etenkin heinä-elokuussa. Koiraalla on spermatofori. Parittelun jälkeen naaras hedelmöittää munat ja liimaa ne takaruumiinsa alapuolelle. Se kantaa niitä muutaman kuukauden ajan. Muninnan aikaan naaras vapautta munat mereen.


title: Kookosrapu

text: Toukat ajelehtivat meren pintakerroksessa muun planktonin seassa noin kuukauden, jonka aikana suurin osa niistä joutuu syödyksi. Seuraavan kehitysvaiheen aikana toukat asettuvat merenpohjaan, etsivät sopivan kotilon suojakseen ja siirtyvät rantaan. Tämän ajan jälkeen pienet ravut poistuvat mereltä pysyvästi ja menettävät kyvyn hengittää vedessä. Myöhemmin niille kehittyy kitiinikuori kotilon sijasta. Neljän-kahdeksan vuoden kuluttua kuoriutumisesta ravut ovat sukukypsiä. Tämä on äyriäiselle epätavallisen pitkä aika.


title: Kookosrapu

text: Kookosrapu on kaikkiruokainen eläin, mutta niiden ravinto on pääasiallisesti meheviä hedelmiä, pähkinöitä ja siemeniä kuten kookospähkinöitä, joiden perässä ne kiipeävät puihin. Kookosrapu leikkaa kookospähkinään reiän ja syö sisällön.


title: Kookosrapu

text: Kookosrapua tavataan saarilla jotka sijaitsevat Intian valtamereltä keskiselle Tyynellemerelle. Intian valtamerellä sijaitsevalla Joulusaarella on lajin suurimmat populaatiot. Laji on hävinnyt Mauritiukselta ja Rodriguesilta. Tyynellämerellä suuria populaatioita on Cookinsaarilla. Linesaaret ovat yhdet itäisimmistä lajin elipaikoista.


title: Kookosrapu

text: Kookosravun suurin uhka on metsästys ruoaksi. Joillain alueilla sitä pidetään myös tuhoeläimenä kookospalmuviljelyksillä. Nuoret yksilöt joutuvat usein tulokaslajien kuten rottien, sikojen tai muurahaisten syömäksi.


title: Leif

text: Leif on miehen etunimi. Nimi on muinaisskandinaavista alkuperää ja johtuu perillistä tai jälkeläistä tarkoittavasta sanasta "leifr"..


title: Leif

text: Suomessa nimi Leif on 1900-luvun alusta kesäkuuhun 2017 mennessä annettu 4736 henkilölle. Leifin nimipäivä on suomenruotsalaisen kalenterin mukaan 30. kesäkuuta.


title: Toshi Ichiyanagi

text: Toshi Ichiyanagi (s. 4. helmikuuta 1933 Kobe, Japani) on japanilainen säveltäjä. Hän on Japanin arvostetuin nykysäveltäjä.


title: Toshi Ichiyanagi

text: Ichiyanagin isä oli Pariisissa opiskellut harrastelijasellisti. Ichiyanagin nuoruudentuotanto on avantgardistista, mutta hän on säveltänyt myös japanilaisille soittimille. Hän opiskeli New Yorkissa yhtä aikaa Einojuhani Rautavaaran kanssa opettajanaan John Cage, joka opetti hänelle lähinnä säveltämisen filosofiaa.


title: Toshi Ichiyanagi

text: Suomessa vähän esitetty ja tunnettu Ichiyanagi vieraili Suvisoitossa 2010, jolloin pääteemana oli japanilainen musiikki. Ohjelmassa oli hänen myöhäistuotantoaan, "Resonant space", "Metamorphosis", "Festivaalifanfaari, k.e./ffg/fp", "Fantasia uruille", "Between space and time", "Cloud figures", "Still Time 4 – In memory of Toru Takemitsu", "Trio Interlink ", "Resonant space", "Pianokvintetto ”Pr??a" ja "Pianokonsertto nro 1 "Reminiscence of spaces"". Ichiyanagi oli myös Korsholman musiikkijuhlien teemasäveltäjä 2012.


title: Toshi Ichiyanagi

text: Ichiyanagi oli naimisissa Yoko Onon kanssa joitakin vuosia vuodesta 1957.


title: Maaviskaali

text: Maaviskaali () oli Ruotsissa ja Suomessa valtionhallinnollinen virkamies, joka toimi muun muassa alisyyttäjänä. Virat perustettiin Ruotsissa 1714. Suomessa virat lakkautettiin 1860. Ruotsissa maaviskaali oli 1918–1964 maavoudin ("landsfogde") alainen virkamies, jonka tehtäviin kuuluivat maaseudun poliisi-, syyttäjä- ja ulosottoasiat. Virat lakkautettiin ja korvattiin siten, että poliisiasiat siirtyivät poliisimestareille, syyttäjäasiat piirisyyttäjille ja ulosottoasiat kruununvoudeille.


title: LINEAR (täsmennyssivu)

text: LINEAR voi tarkoittaa seuraavia:


title: Rui Costa (pyöräilijä)

text: Rui Alberto Faria Da Costa (s. 5. lokakuuta 1986 Povoa de Varzim, Portugali) on portugalilainen maantiepyöräilijä, maantieajon maailmanmestari. Hän aloitti ammattilaisuransa SL Benfica -joukkueessa 2007 ja edusti Caisse d'Epargne -tallia vuosina 2009–2010.


title: Rui Costa (pyöräilijä)

text: Costa antoi veljensä Mario Costan tavoin metyyliheksaaniamiinia sisältäneen dopingnäytteen aika-ajon Portugalin-mestaruuskilpailuissa 2010. Gentiläinen laboratorio katsoi syyn positiiviseen näytteeseen olleen veljesten syömässä ravintolisässä. Kilpailukielto lyheni muutamaan kuukauteen, ja Rui Costa solmi huhtikuussa 2011 kolmen vuoden sopimuksen Team Movistarin kanssa.


title: Rui Costa (pyöräilijä)

text: Costa voitti Ranskan ympäriajossa 2011 Super-Besse Sancyyn päättyneen 8. etapin 12 sekunnin erolla Philippe Gilbertiin. Hän voitti Sveitsin ympäriajon 2012 kukistettuaan toiseksi sijoittuneen Fränk Schleckin 14 sekunnilla. Hän voitti kilpailussa myös Verbieriin päättyneen toisen etapin. Hän voitti Sveitsin ympäriajon myös 2013 lyötyään Bauke Molleman runsaalla minuutilla. Hän voitti lisäksi La Puntiin päättyneen seitsemännen etapin ja kilpailun päättäneen vuoristossa ajetun aika-ajoetapin. Saman vuoden Ranskan ympäriajossa hän voitti Gapiin päättyneen 16. etapin 42 sekunnin erolla Christophe Ribloniin ja Le Grand-Bornandiin päättyneen 19. etapin 46 sekunnin erolla Andreas Klödeniin.


title: Rui Costa (pyöräilijä)

text: Costa voitti maantieajon maailmanmestaruuden Firenzessä 2013 kukistettuaan loppukirissä irtiottokumppaninsa Joaquim Rodríguezin.


title: Rui Costa (pyöräilijä)

text: Kaudesta 2014 lähtien Costa on edustanut Lampre-Merida / UAE Team Emirates -tallia.. Hän voitti 2014 Sveitsin ympäriajon kolmannen kerran peräkkäin 33 sekunnin erolla Mathias Frankiin. Hän voitti myös viimeisen, yhdeksännen etapin.


title: Maanrauha

text: Maanrauha on historiallinen nimitys, joka tarkoittaa yhteiskunnan vakiintunutta olotilaa, joka ilmenee oikeusjärjestyksen noudattamisena. Maanrauha tarkoittaa paitsi rauhanomaista ja turvallista olotilaa myös lakia tai sopimusta, jossa tällainen tila säädetään.


title: Maanrauha

text: Tunnettu maanrauha on keisari Maksimilian I 1495 Wormsin valtiopäivillä antama "ikuinen maanrauha". Ruotsissa Birger-jaarli ja Maunu Ladonlukko antoivat rauhanvalalait (edsöre), jotka koskivat myös yleisen maanrauhan ylläpitämistä.


title: April in Paris

text: ”April in Paris” () on Vernon Duken säveltämä ja E. Y. Harburgin sanoittama musiikkikappale vuoden 1932 Broadway-musikaalista "Walk a Little Faster". Siitä tuli Duken ensimmäinen populaarimusiikin menestyskappale. Suomenkieliset sanat kirjoitti Reino Helismaa.


title: April in Paris

text: Duke sävelsi kappaleen newyorkilaisessa ravintolassa vanhalla pystypianolla. Sanoittaja Harburg ei ollut koskaan ollut ulkomailla, mutta lainasi matkatoimistosta esitteitä ja kuvitteli millaista olisi olla Pariisissa huhtikuussa.


title: April in Paris

text: Musikaalissa kappaleen lauloi Evelyn Hoey, mutta tämän tulkinta ei saanut juurikaan huomiota osakseen. Kappaleen suosio alkoi vasta Broadway-esitysten loputtua, kun blueslaulaja Marian Chase otti laulun ohjelmistoonsa. Vuosina 1933–1934 sen nauhoittivat muun muassa Freddy Martin ja Henry King orkestereineen.


title: April in Paris

text: Thelonious Monk nauhoitti vuonna 1947 pianotrioversion, jonka vaikutuksesta kappale huomattiin myös jazzmusiikin piireissä. Muita jazztulkintoja ovat tehneet muun muassa Charlie Parker (1949), Bud Powell (1950) sekä Sarah Vaughan saksofonisti Clifford Brownin kanssa (1954). Suosituin jazznauhoitus on Count Basien orkesterin versio vuodelta 1956, joka nousi singlelistalla sijalle 28. Nykyään kappaletta pidetään jazzstandardina.


title: April in Paris

text: Suomeksi kappaleen lauloi levylle Vieno Kekkonen vuonna 1957. Alkuperäisellä nimellä sen ovat levyttäneet mm. Jörgen Petersen trumpetilla vuonna 1968 ja Matti Viljanen harmonikalla vuonna 1978.


title: Mauri Rantasalo

text: Mauri Nikolai Rantasalo () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisessa armeijassa muun muassa konekiväärikomppanian päällikkönä. Hän osallistui vielä talvisotaankin toimien päällikkönä divisioonan konekiväärikomppaniassa.


title: Mauri Rantasalo

text: Rantasalon vanhemmat olivat maanviljelijä Kalle Vihtori Juva ja Elisabet Rekola. Hänet vihittiin avioliittoon vuonna 1918 Valpuri Lydia Kuidun kanssa. Hän kävi kansakoulun ja Orismalan maamieskoulun vuosina 1909–1911 ja Orismalan maamieskoulun.


title: Mauri Rantasalo

text: Rantasalo työskenteli maanviljelijänä Loimaalla ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 1. konekiväärikomppaniaan 3. maaliskuuta 1916. Hän osallistui taisteluihin ensimmäisessä maailmansodassa Saksan itärintamalla Misse-joella ja Riianlahdella. Riianlahdelta hänet komennettiin 9. lokakuuta 1916 värväystehtäviin Suomeen. Suomesta hän palasi takaisin pataljoonaan 14. elokuuta 1917, jonka jälkeen hänet siirrettiin pataljoonan 2. konekiväärikomppaniaan. Hän osallistui pataljoonan rintamakomennuksen jälkeen Libaussa syyskesällä vuonna 1917 pidetyille moottoripyöräkursseille. Myöhemmin hänet komennettiin 1. lokakuuta 1917 Polangenin erikoiskursseille.


title: Mauri Rantasalo

text: Rantasalo saapui takaisin Suomeen 8. joulukuuta 1917 aselaiva S/S Equityn toisella retkellä Aspuskäriin Merikarvialle. Merikarvialta hän matkusti kotipitäjäänsä Loimaalle. Mukanaan hänellä oi Saksasta tuotuja pistooleja ja käsikranaatteja. Kotipitäjässään hän ryhtyi välittömästi kouluttamaan suojeluskuntajoukkoja ja järjesteli miehiä Vimpelin kouluun kursseille. Sisällissodan puhjetessa Rantasalo oli Helsingissä, eli vihollisalueella, mutta selvisi omiensa joukkoon Jyväskylään 29. tammikuuta 1918. Jyväskylässä hän toimi lähes kolmen viikon ajan kaupunkiin kokoontuneiden suojeluskuntajoukkojen järjestäjänä ja kouluttajana. Lopulta Rantasalo määrättiin 18. helmikuuta 1918 Kuhmoisiin, missä hän järjesti paikkakunnan puolustuksen. Rantasalo johti Kuhmoisten ensimmäistä torjuntataistelua. Joukkoina hänellä oli suojeluskuntajoukkoja. Myöhemmin hän toimi päällikkönä Pohjois-Hämeen rykmentin 1 pataljoonan konekiväärikomppaniassa ja osallistui sen päällikkönä taisteluihin Kuhmoisissa, Vehkajärvellä, Padasjoella, Kurhilassa, Vääksyn kanavalla ja Lahdessa. Sisällissodan jälkeen Rantasalo palveli edelleen Pohjois-Hämeen rykmentissä, josta hän erosi 8. elokuuta 1918 ja työskenteli sen jälkeen maanviljelijänä Loimaalla.


title: Mauri Rantasalo

text: Rantasalo osallistui talvisotaan konekiväärikomppanian päällikkönä. Myöhemmin hän toimi ELK:n päällikkönä 21. Divisioonassa, josta hänet siirrettiin konekiväärikomppanian päälliköksi Jalkaväkirykmentti 61:een. Jatkosodan puhjettua Rantasalo komennettiin toimistopäälliköksi Varsinais-Suomen suojeluskuntapiirin esikuntaan. Tehtävästä hänet vapautettiin vuonna 1942, jonka jälkeen hän työskenteli maanviljelijänä Loimaalla. Hänet on haudattu Loimaalle.


title: Mauri Rantasalo

text: Rantasalo toimi Loimaan suojeluskunnan esikunnan jäsenenä vuosina 1918–1927 ja Loimaan kunnan verotuslautakunnan jäsenenä vuosina 1922–1924 ja 1930–1936 sekä oli valtuuston jäsen vuonna 1930 ollen samalla eri kunnallisten tonni- ja valiokuntien jäsen. Hän toimi myös Tasavallan presidentin valitsijamiehenä vuonna 1931.


title: Zakumi

text: Zakumi on Etelä-Afrikan jalkapallon MM-kilpailujen virallinen kisamaskotti. Zakumin kehittäjä on kapkaupunkilainen Andries Odendaal. Zakumin nimi tulee sanoista "ZA", joka Etelä-Afrikan maatunnus ja "kumi", joka tarkoittaa kymmentä usella afrikkalaisella kielellä. Zakumi on leopardi.


title: Zakumi

text: Zakumin syntymäpäivä on 16. kesäkuuta 1994. Sekä päivä että vuosi ovat Etelä-Afrikan historiassa merkittäviä: 16. kesäkuuta on Soweton mellakoiden vuosipäivä eli "Nuorison päivä". Vuonna 1994 järjestettiin ensimmäiset vapaat vaalit apartheidin jälkeen.


title: Zakumi

text: FIFA mainostaa Zakumia "maskottina, jolla on asennetta". FIFA kertoo Zakumin olevan eloisa, seurallinen, seikailunhaluinen ja spontaani. Zakumi kantaa aina mukanaan jalkapalloa, sillä se on hyvä tapa tutustua ihmisiin ja rikkoa kielimuureja. Zakumin sanotaan symbolisoivan eteläafrikkalaisia luonteenpiirteitä.


title: Saab 9-2X

text: Saab 9-2X on Saabin vuosina 2004–2006 valmistama keskiluokan farmariauto, joka oli uudelleennimetty versio Subaru Imprezasta. Sen ulkoasua oli muokattu vastaamaan muuta Saab-mallistoa. Autoa rakennettiin Subarun kanssa samalla tehtaalla Japanissa, ja sitä myytiin ainoastaan Pohjois-Amerikan markkinoilla. Myynti jäi vähäiseksi muun muassa siksi, että 9-2X oli hinnoiteltu sisarmalliaan Imprezaa kalliimmaksi.


title: Saab 9-2X

text: Autossa käytetyt nelisylinteriset bokserimoottorit tulivat Subarulta. Perusmallissa oli vapaasti hengittävä 2,5-litrainen (165 hv), urheilullisessa Aero-mallissa turboahdettu 2,0-litrainen (227 hv).


title: Vera Zasulitš

text: Vera Ivanovna Zasulitš (, 8. elokuuta 1849 Mihailovka, Gžatsk, Smolensk – 8. toukokuuta 1919 Pietari) oli venäläinen vallankumouksellinen, narodnikki ja menševikki. Hän tuli tunnetuksi Venäjän ensimmäisestä merkittävästä terroriteosta yrittäessään murhata Pietarin kaupunginpäällikön Fjodor Trepovin vuonna 1878.


title: Vera Zasulitš

text: Vera Zasulitš syntyi aatelisperheeseen Smolenskin läänin Gžatskin kihlakunnassa sijaitsevassa Mihailovkan kylässä. Hän jäi varhain orvoksi ja kasvoi tätiensä luona Bjakolovon kylässä Gžatskin lähellä. Hänen molemmista sisaristaan tuli vallankumouksellisia ja veljestä ammattisotilas. Hän valmistui moskovalaisesta sisäoppilaitoksesta vuonna 1867 ja suoritti opettajan tutkinnon.


title: Vera Zasulitš

text: Vuonna 1868 Zasulitš tutustui Sergei Netšajeviin, joka yritti turhaan houkutella häntä mukaan vallankumoukselliseen toimintaan. Netšajevin lähettämän kirjeen takia hän oli vangittuna vuosina 1868–71, ja sen jälkeen hänet karkotettiin Novgorodin lääniin ja Tveriin. Luvattoman kirjallisuuden levittämisen takia hänet pidätettiin uudelleen Tverissä, karkotettiin Kostroman läänin Soligalitšiin ja sieltä vuonna 1873 Harkovaan, jossa hän opiskeli kätilöksi.


title: Vera Zasulitš

text: Harkovassa Zasulitš tutustui Mihail Bakuninin oppeihin ja liittyi Kiovassa perustettuun narodnikkiryhmään ”Etelän kapinalliset”. Sen suunnitteleman talonpoikaiskapinan epäonnistuttua hän siirtyi vuonna 1877 Pietariin ja liittyi Zemlja i volja -järjestöön.


title: Vera Zasulitš

text: Zasulitš yritti tammikuussa 1878 murhata Pietarin kaupunginpäällikön Fjodor Trepovin, joka oli määrännyt vangittuna olleen narodnikki Aleksei Jemeljanovin piestäväksi. Hän ampui Trepovia kahdesti rintaan ja haavoitti tätä vakavasti. Zasulitš pidätettiin, mutta valamiesoikeus vapautti hänet syytetyn naiivin vilpittömyyden ja viehätysvoiman sekä asianajaja Anatoli Konin loistavan puolustuspuheen ansiosta. Tapaus herätti suurta huomiota koko Euroopassa. Sitä on pidetty Venäjän ensimmäisenä merkittävänä terroritekona.


title: Vera Zasulitš

text: Uutta pidätystä peläten Zasulitš pakeni ulkomaille. Hän palasi Venäjälle 1879 ja liittyi Tšornyi peredel -narodnikkiryhmään. Tammikuussa 1881 hän siirtyi jälleen ulkomaille ja osallistui Narodnaja voljan avustusjärjestön toimintaan. Vuonna 1883 hän liittyi Georgi Plehanovin perustamaan marxilaiseen Työn vapautus -ryhmään. Zasulitš oli kirjeenvaihdossa Karl Marxin ja Friedrich Engelsin kanssa, käänsi heidän teoksiaan venäjäksi ja kirjoitti lehtiartikkeleita. Vuoden 1899 lopussa hän kävi jälleen Venäjällä, jossa tutustui paikallisiin sosiaalidemokraattisiin ryhmiin ja V. I. Leniniin. Vuodesta 1900 lähtien hän työskenteli marxilaisten "Iskra"- ja "Zarja"-lehtien toimittajana sekä osallistui toisen internationaalin kongresseihin. Vuonna 1903 pidetyn Venäjän sosiaalidemokraattisen työväenpuolueen toisen edustajankokouksen jälkeen hänestä tuli yksi menševikkien johtajista.


title: Vera Zasulitš

text: Lokakuun manifestin jälkeen Zasulitš palasi vuoden 1905 lopussa Pietariin. Vuosien 1905–1907 tapahtumia seuranneen taantumuksen vuosina hän vaati vallankumouksellisesta toiminnasta luopumista. Ensimmäisen maailmansodan aikana hän esiintyi Venäjän sotatoimien kannattajana. Helmikuun vallankumouksen jälkeen hän liittyi sodankäynnin jatkamista vaatineiden oikeistomenševikkien Jedinstvo-ryhmään (”Yhtenäisyys”). Lokakuun vallankumoukseen hän suhtautui jyrkän kielteisesti.


title: Kolmen tähden ritarikunta

text: Kolmen tähden ritarikunta () on latvialainen ritarikunta. Se perustettiin 25. maaliskuuta 1924. Tuolloin presidentti Jānis Čakste antoi lain ritarikunnan perustamisesta. Jo 1920-luvun alusta alkaen Latviassa oli käyty keskustelua siviiliritarikunnan perustamisen tarpeellisuudesta. Ritarikunnan perustamisen yhteydessä jaettiin suurristi eli ensimmäisen luokan kunniamerkki presidentti Čakstelle ja ulkoministeri Zigfrīds Anna Meierovicsille.


title: Kolmen tähden ritarikunta

text: Ritarikunnan kunniamerkkien jakaminen loppui Neuvostoliiton miehitykseen vuonna 1940. Latvia itsenäistyi uudelleen vuonna 1991. Kolmen Tähden ritarikunta perustettiin uudelleen lokakuussa 1994, jolloin presidentti Guntis Ulmanis antoi asiaa koskevan lain. Ensimmäiset kunniamerkit jaettiin marraskuun 7. päivänä 1994.


title: Kolmen tähden ritarikunta

text: Latvian presidentti Vaira Vīķe-Freiberga antoi lakiesityksen Latvian ritarikunnista maaliskuussa 2004 ja Latvian parlamentti saeima hyväksyi sen samassa kuussa. Laissa on määrätty kunniamerkkien myöntämisestä, kantamisesta ja uusien perustamisesta.


title: Kolmen tähden ritarikunta

text: Kolmen Tähden ritarikunta on historiallisessa järjestyksessä Latvian toiseksi korkein. Tällä hetkellä se on Latvian korkein ritarikunta, koska Karhuntappajan ritarikunnan kunniamerkkejä ei enää jaeta. Ritarikunnan nimen takana on Latvian vaakunan kolme tähteä, jotka tarkoittavat kolmea perinteistä maakuntaa (periaatteessa niitä on neljä): Latgale, Liivinmaa eli Vidzeme ja Kuurinmaa eli Kurzeme (Zemgale on neljäs maakunta). Kolmen tähden teema ilmenee myös Karlis Zalen ja Ernests Stalbergsin veistoksessa Vapauden muistomerkki eli Brïvïbas piemineklis. Patsas on Latvian vapaustaistelun symboli ja se valmistui vuosina 1931-1935. Muistomerkin huipulla oleva nainen on nimeltään Milda, ja hän kohottaa ylös kolmea tähteä.


title: Kolmen tähden ritarikunta

text: Kolmen Tähden ritarikunnan kunniamerkit suunnitteli kuvanveistäjä Gustavs Šķilters. Ritarikunnan risti on valkoiseksi emaloitu maltanristi, jonka tummansinisessä keskuskuviossa on kolme viisisakaraista tähteä. Keskuskuviota kiertää kultainen kehä, jossa on teksti "Par Tēviju" (Isänmaan puolesta). Ristin sakaroiden välissä on kullanväriset säteet. Kunniamerkin kääntöpuolella on ritarikunnan tunnuslause "Per aspera ad astra" (Vaikeuksien kautta tähtien luo) sekä teksti "Latvijas Republika – 1918. gada 18. novembris" (Latvian tasavalta – 18. marraskuuta 1918).


title: Kolmen tähden ritarikunta

text: Ritarikunta jakaantuu viiteen luokkaan: suurristin komentajat (suurristi), suurupseerit (1.luokan komentajamerkki), komentajat (komentajamerkki), upseerit (1.luokan ritarimerkki) ja ritarit (ritarimerkki). Siinä on lisäksi kolme mitaliluokkaa - kultainen, hopeinen ja pronssinen.


title: Kolmen tähden ritarikunta

text: Ritarikunnan kunniamerkit kannetaan vaaleansinisessä nauhassa kultaisin sivujuovin. 1.luokan kunniamerkkiä eli suurristiä kannetaan 110 mm leveässä olkanauhassa. Risti on halkaisijaltaan 54 mm. Rintatähti, jota kannetaan rinnan vasemmalla puolella on 88 mm halkaisijaltaan. Suurristi voidaan myöntää myös ketjuineen. Komentajamerkkiä, joka on halkaisijaltaan 49 mm, kannetaan kaulassa. Suurupseerit eli 1.luokan komentajat kantavat lisäksi rinnan oikealla puolella kannetaan halkaisijaltaan 82 mm olevaa rintatähteä. Kaulanauhan leveys on 52 mm. Rinnassa kannettavien ritarimerkkien halkaisija on 40 mm. Ritarikunnan mitalit ovat halkaisijaltaan 35 mm ja niiden keskellä on kuvattuna ritarikunnan kuvio.


title: Marija Spiridonova

text: Marija Aleksandrovna Spiridonova (, 28. lokakuuta 1884 Tambov – 11. syyskuuta 1941 Orjolin lähellä) oli venäläinen sosialistivallankumouksellinen.


title: Marija Spiridonova

text: Marija Spiridonova syntyi aatelisperheeseen. Hän liittyi sosialistivallankumouksellisiin opiskellessaan lukiossa. Tammikuussa 1906 hän surmasi puolueen paikalliskomitean määräyksestä Tambovin salaisen poliisin päällikön, santarmieversti G.N. Luženovskin, joka oli johtanut läänin talonpoikaislevottomuuksien tukahduttamista. Spiridonova sai kuolemantuomion, joka muutettiin elinkautiseksi pakkotyörangaistukseksi. Hän kärsi tuomiotaan Akatuissa Nertšinskin pakkotyövankilassa helmikuun vallankumoukseen saakka.


title: Marija Spiridonova

text: Kesällä 1917 Spiridonova toimi aktiivisesti sosialistivallankumouksellisten vasemmistosiivessä Moskovassa ja Pietarissa. Hänet valittiin perustuslakia säätävän kansalliskokouksen ehdokkaaksi, Pietarin neuvoston ja kaupunginduuman jäseneksi sekä talonpoikaiston edustajaksi niin sanottuun esiparlamenttiin.


title: Marija Spiridonova

text: Loka–marraskuussa 1917 Spiridonovasta tuli vasemmistososialistivallankumouksellisen puolueen johtaja. Lokakuun vallankumouksen jälkeen hän toimi yhteistyössä bolševikkien kanssa yleisvenäläisen toimeenpanevan keskuskomitean jäsenenä ja osallistui neuvostojen edustajainkokouksiin. Perustuslakia säätävän kansalliskokouksen ainoassa istunnossa hän oli vasemmistososialistivallankumouksellisten ja bolševikkien yhteinen ehdokas puhemiehenvaalissa. Hävittyään vaalin hän vetäytyi kansalliskokouksesta yhdessä puoluetovereidensa kanssa. Brest-Litovskin rauhan ja bolševikkien kanssa tehtävän yhteistyön kannattajana hän ajautui puolueensa vähemmistöön.


title: Marija Spiridonova

text: Spiridonova osallistui Moskovassa heinäkuussa 1918 tapahtuneeseen vasemmistososialistivallankumouksellisten kapinaan. Sen epäonnistuttua hänet pidätettiin, mutta päästettiin pian vapaaksi. Hän otti henkilökohtaisen vastuun Saksan lähettilään Wilhelm von Mirbachin murhasta. Jatkettuaan bolševikkien vastaista toimintaa hän joutui uudelleen pidätetyksi helmikuussa 1919 ja lokakuussa 1920.


title: Marija Spiridonova

text: Vuosina 1921–1923 Spiridonova asui Moskovan lähellä tšekan valvonnan alaisena. Vuonna 1923 hän yritti paeta ulkomaille, minkä johdosta hänet karkotettiin ensin Kalugan lähelle, sitten Samarkandiin ja myöhemmin Taškentiin. Vuonna 1931 hän sai uuden kolmen vuoden karkoitustuomion, jota myöhemmin jatkettiin viidellä vuodella. Tänä aikana hän työskenteli valtionpankin ekonomistina Ufassa.


title: Marija Spiridonova

text: Vuonna 1937 Spiridonova pidätettiin ja tuomittiin 25 vuoden vankeusrangaistukseen, jota hän kärsi Jaroslavlin ja Orjolin vankiloissa. Vankeja evakuoitaessa hänet ammuttiin Neuvostoliiton korkeimman oikeuden sotatuomioistuimen määräyksestä.


title: Karhuntappajan ritarikunta

text: Karhuntappajan ritarikunta alias Lāčplēsis-ritarikunta () on Latvian korkein kunniamerkki, joka perustettiin 11. marraskuuta 1919. Aloitteen ritarikunnan perustamisesta teki silloinen Latvian armeijan ylipäällikkö Janis Balodis. Ritarikunnan ensimmäiset kunniamerkit jaettiin marraskuussa 1920, jolloin presidentti Jānis Čakste luovutti merkit. Viimeisen kerran ritarikunnan kunniamerkeillä palkittiin vuonna 1928. Sen jälkeen ritarikunnan kunniamerkkejä ei ole myönnetty. Latvian itsenäistyessä uudelleen Neuvostoliiton miehityksen jälkeen vuonna 1991 Karhuntappajan ritarikuntaa ei perustettu uudelleen.


title: Karhuntappajan ritarikunta

text: Ritarikunta oli sotilasritarikunta ja sen kunniamerkkejä myönnettiin latvialaisille sotilaallisista ansioista sekä ulkomaalaisille, jotka olivat osallistuneet Latvian vapaustaisteluun tai edesauttaneet Latvian tasavallan perustamista. Ritarikunnan kunniamerkkien haltijoilla oli Latvian tasavallassa omat etunsa. Heillä oli oikeus kantaa univormua sotilaspalvelusajan ulkopuolella, heillä oli oikeus ilmaiseen terveydenhuoltoon ja oikeus pidempiin lomiin kuin muilla. Lisäksi ritarikunnan kunniamerkin haltija sai aina hautajaiset sotilaallisin kunnianosoituksin.


title: Karhuntappajan ritarikunta

text: Ritarikunnassa oli kolme luokkaa ja se voitiin myöntää vain sodan ajan ansioista.


title: Karhuntappajan ritarikunta

text: Ritarikunnan kunniamerkit suunnitteli latvialainen J. Liberts. Ritarikunnan merkki oli valkoiseksi emaloitu tyylitelty hakaristi (swastika), jonka reunoissa oli punainen ja kultainen juova. Merkin keskuskuvioon oli kuvattuna latvialaiseen kansantarustoon perustuva karhuntappaja Lacplesis taistelemassa karhun kanssa. Ristiin oli kiinnitettnä myös poikittain olevat miekat. Kunniamerkin keskuskuvion kääntöpuolella oli teksti 11. marraskuuta 1919 ja ristin sakaroihin oli kaiverrettu teksti "Par Latviju" (Latvian puolesta).


title: Karhuntappajan ritarikunta

text: Ensimmäisen luokan kunniamerkki eli suurristi myönnettiin seuraaville 11 henkilölle: kenraali Janis Balodis, kenraali Krišjānis Berķis, eversti Fridrihs Briedis, eversti Oskars Kaplaks, kenraali Johan Laidoner (Viro), marsalkka Józef Piłsudski (Puola), marsalkka Ferdinand Foch (Ranska), kuningas Viktor Emanuel III (Italia), pääministeri Benito Mussolini (Italia) ja kuningas Albert I (Belgia).


title: Karhuntappajan ritarikunta

text: Ritarikunnan toisen luokan kunniamerkki myönnettiin 61 henkilölle, joista latvialaisia oli 18 ja ulkomaalaisia 43. Kolmannen luokan merkki myönnettiin 2072 henkilölle, joista ulkomaalaisia oli 271.


title: Rahareikä

text: Rahareikä ("The Money Pit") on Richard Benjaminin ohjaama komediaelokuva vuodelta 1986. Elokuvan pääosissa ovat Tom Hanks ja Shelley Long. Elokuva kuvattiin New Yorkissa ja Lattingtownissa.


title: Rahareikä

text: "Video-oppaassa" vuodelta 1994 Asko Alanen kuvaa "Rahareikää" vanhanaikaisen kommelluskomedian keinoilla herkuttelevaksi remonttifarssiksi ja antaa sille neljä tähteä viidestä, mikä vastaa sanallista arviota ”erinomainen”.


title: Hurrikaani Erika

text: Hurrikaani Erika oli vuoden 1997 Atlantin hurrikaanikauden voimakkain ja pisin trooppinen myrsky. Se oli kauden viides nimetty myrsky ja kolmas hurrikaani.


title: Hurrikaani Erika

text: Trooppinen itäaalto, josta myöhemmin kehittyi Erika, lähti liikkeelle Afrikan rannikolta 31. elokuuta. National Hurricane Center nimesi sen Erikaksi 3. syyskuuta, kun se oli 1 850 kilometriä Pienten Antillien itäpuolella. Voimakkaimmillaan Erika oli 8. syyskuuta 565 kilometriä Pienistä Antilleista pohjoiseen. Sen tuulennopeus oli 205 km/h.


title: Hurrikaani Erika

text: Erika ohitti Bermudan noin 300 mailin päästä 10. syyskuuta. 16. päivään mennessä se menetti trooppisen myrskyn ominaisuudet, ja siitä tuli keskileveysasteiden liikkuva matalapaine, joka jatkoi matkaansa Irlantiin.


title: Hurrikaani Erika

text: Koska vahingot jäivät pieniksi, Erika-nimeä käytettiin uudelleen vuosina 2003 ja 2009.


title: Skotlannin jalkapalloliitto

text: Skotlannin jalkapalloliitto () on skotlantilaisen jalkapallon korkein järjestö. Se on perustettu vuonna 1873 ja on täten maailman toiseksi vanhin jalkapalloliitto Englannin jalkapalloliiton jälkeen. Liitto on kuulunut FIFA:an vuodesta 1910 lähtien ja UEFA:an vuodesta 1954 lähtien. Sen presidenttinä toimii George Peat.


title: Skotlannin jalkapalloliitto

text: Skotlannin jalkapalloliitto hallinoi miehissä maajoukkuetta, B-maajoukkuetta sekä muutamia juniorimaajoukkueita. Skotlannilla on myös naisten maajoukkue ja alle 19-vuotiaiden naisten maajoukkue. Liitto järjestää myös Skotlannin cupin ja nuorten vastaavan kilpailun.


title: Laattapiste

text: Laattapiste Oy on suomalainen, kylpyhuoneisiin erikoistunut perheyritys ja maahantuoja. Yritys on perustettu vuonna 1979 ja työllistää noin 140 suomalaista. Sen liikevaihto on yli 30 miljoonaa euroa. Pääkonttori, varasto ja lippulaivamyymälä sijaitsevat Vantaalla, Piispankylässä. Myymälöitä on noin 30 paikkakunnalla, pohjoisin Rovaniemellä ja eteläisin Espoossa.


title: Laattapiste

text: Laattapiste tarjoaa kylpyhuoneremontteja suunnittelusta toteutukseen. Tuotevalikoima kattaa laattojen lisäksi kalusteet ja peilit, altaat, wc-istuimet, hanat ja suihkut, suihkukaapit, suihkuseinät ja suihkuovet, poreammeet ja kylpyammeet, pyyhekuivaimet, pientarvikkeet sekä laattojen kiinnitysaineet ja muut rakennuskemian tuotteet.


title: AEC Matador

text: AEC Matador on brittiläisen Associated Equipment Companyn (AEC) valmistama ja toisessa maailmansodassa käytetty tykinvetäjä. Ajoneuvoa valmistettiin noin 9 000 kappaletta ja se oli laajasti Britannian ja Kansainyhteisön joukkojen käytössä sodan loppuun asti. Matadorissa on suora keula ja ohjaamon katto on kaareva. Avoin kuormatila on katettu pressulla ja ajoneuvo on varustettu vinssillä. Tavallisen nelipyöräisen mallin lisäksi AEC valmisti Matadorista kuusipyöräistä versiota. Kuusipyöräinen malli toimi pohjana AEC:n valmistamalle panssaroidulle komentoajoneuvolle AEC Armoured Command Vehiclelle.


title: AEC Matador

text: Britannian armeijan käytössä AEC Matadorin tehtävä oli toimia keskiraskaana tykinvetäjänä. Pienempi Morris C8 Quad hoiti kevyen kaluston siirrot ja raskaampi Scammell Pioneer raskaamman kaluston. Tykinvedon lisäksi Royal Air Force käytti ajoneuvoa lentokoneiden tankkaamiseen ja lastaukseen. Ajoneuvolla siirreltiin myös Short Sunderland -lentoveneitä.


title: AEC Matador

text: Sodan päätyttyä AEC Matadoria käytettiin siviilikäytössä hinausautona ja metsätyössä. Metsätyöhön ajoneuvo soveltui maastoajo-ominaisuuksiensa ansiosta hyvin.


title: Club Deportivo Universidad Católica

text: Club Deportivo Universidad Católica on chileläinen jalkapalloseura Santiagon kaupungista. Seura on perustettu 21. huhtikuuta 1937. Seura on Chilen kolmanneksi menestynein seura yhdeksällä mestaruudellaan. Se pelaa Chilen pääsarjassa Primera Divisiónissa.


title: Club Deportivo Universidad Católica

text: Católican perinteinen vastustaja on Universidad de Chile. Näiden kahden seuran kohtaamista kutsutaan "clásico universitarioksi".


title: Walesin jalkapalloliitto

text: Walesin jalkapalloliitto (; ) on walesilaisen jalkapallon korkein järjestö. Se perustettiin vuonna 1876 ja on täten maailman kolmanneksi vanhin jalkapalloliitto. Liitto on ollut FIFA:n jäsen vuodesta 1910 ja UEFA:n jäsen vuodesta 1954 lähtien. Vuonna 2017 sen presidenttinä toimii David Griffiths. Liiton päämaja sijaitsee Cardiffissa.


title: Walesin jalkapalloliitto

text: Walesin jalkapalloliitto hallinoi sekä miesten että naisten maajoukkuetta, joiden lisäksi sen alaisuudessa on kolme miesten ja kaksi naisten juniorimaajoukkuetta sekä miesten puoliammattilaisjoukkue.


title: Ala-Itävallan lippu

text: Ala-Itävallan lippu on Ala-Itävallan, Itävallassa sijaitsevan osavaltion lippu. Lipussa on kaksi väriä: Yläpuolella sininen ja alapuolella keltainen. Lipun suhde on 2:03.


title: Brasilian jalkapalloliitto

text: Brasilian jalkapalloliitto (portugaliksi Confederação Brasileira de Futebol, lyhenne CBF) on vuonna 1923 perustettu Brasiliassa jalkapalloa hallinnoiva järjestö.


title: Siam Park

text: Siam Park on vesipuisto Teneriffalla Kanariansaarilla. Puisto sijaitsee Playa de las Américasin reunalla Costa Adejessa. Sen rakentaminen alkoi vuonna 2004, ja se avattiin vuonna 2008. Siam Park on Kanariansaarten suurin vesipuisto.


title: Siam Park

text: Siam Parkin suunnittelivat isä ja poika Wolfgang ja Christoph Kiessling omistamansa, Teneriffan pohjoisosassa sijaitsevan Loro Parque -eläintarhan rinnakkaiskohteeksi. Thaimaa-teemainen vesipuisto houkutteli ensimmäisenä toimintavuonnaan 600 000 ja vuonna 2011 jo 800 000 kävijää. Vesipuistoon mahtuu 7 500 asiakasta päivässä.


title: Siam Park

text: Siam Park on noussut Trip Advisor -verkkopalvelun käyttäjäarvioissa maailman parhaaksi vesipuistoksi.


title: Radio Alex

text: Radio Alex -nimiset radioasemat toimivat Helsingissä (94,9 MHz), Tampereella (100,9 MHz) ja Oulussa (89,4 MHz) 1990-luvun loppupuolella.


title: Radio Alex

text: Helsingin aseman omisti kokonaan Alexpress, Tampereen ja Oulun asemista se omisti viidenneksen.


title: Radio Alex

text: Alexpressin tarkoituksena oli rakentaa aiemmin itsenäisinä toimineista paikallisradioista ketju, jossa eri asemat tuottaisivat paikallista ohjelmaa, mutta toimisivat muuten yhteisin toimintatavoin. Myöhemmin tämä toteutuikin, kun Radio Alex -asemat yhdistyivät yhdeksän muun paikallisradion kanssa Radio Plus -ketjuksi.


title: Radio Alex

text: Pääkaupunkiseudulla Alexpressin itselleen hankkima nurmijärveläinen Radio Kolme muutettiin Radio Alexiksi ja toiminta siirrettiin samalla Helsinkiin alkusyksystä 1996. Juontajina kanavalla toimivat alussa Juha Kakkuri, Sanna Kojo ja Petri Eklund. Alkuaan taajuudella 94,9 MHz lähetti vantaalainen Radio Lohi, joka yhdistyi Radio Kolmeen. Tampereella Radio Alexin edeltäjä oli Radio Tampere, josta tuli myöhemmin Radio Sataplus ja sen jälkeen Radio Moro.


title: Radio Alex

text: Radioaseman formaatin loivat toimitusjohtaja Jari Öystilä, ohjelmajohtaja Marko Tuomola ja musiikkipäällikkö Juha Kakkuri. Musiikkilinja oli yhdistelmä AC:ta, Motown-soundia ja Golden Oldies -klassikoita. Asema tuli nopeasti kohderyhmässään suosituimmaksi asemaksi. Alexin asema sijaitsi ydinkeskustassa Yrjönkadulla Vanhan kirkon puiston laidalla. Jari Öystilä toimi tämän jälkeen Iltalehden mediamarkkinoinnin johtajana ja sittemmin monien media- ja teknologia-alan yritysten johtajana.


title: Pohjois-Irlannin jalkapalloliitto

text: Pohjois-Irlannin jalkapalloliitto () on pohjoisirlantilaisen jalkapallon korkein järjestö. Liitto on perustettu vuonna 1880 ja se on ollut FIFA:n jäsen vuodesta 1911 ja UEFA:n jäsen vuodesta 1954 lähtien. Liiton presidenttinä toimii Raymond Kennedy. Sillä on myös naisten jalkapalloon erikoistunut sisarliitto, joka hallinnoi naisten maajoukkuetta, naisten liigaa ja cupia.


title: Brian Wethers

text: Brian Wethers (s. 17. joulukuuta 1980 Carson, Kalifornia) on yhdysvaltalainen koripalloilija, joka edusti kaudella 2010–2011 Korisliigassa pelannutta Namika Lahtea. Hän pelasi joukkueessaan heittävän takamiehen sekä pienen laitahyökkääjän pelipaikoilla.


title: Brian Wethers

text: Kalifornian yliopistosta keväällä 2003 valmistunut Wethers aloitti ammattilaiskoripalloilijan uransa saman vuoden syksyllä Saksan Bundesliigassa Phantoms Braunschweigin joukkueessa. Tämän jälkeen hän on pelannut useissa koripallosarjoissa, muun muassa Kiinan, Australian, Ranskan ja Ukrainan pääsarjoissa ennen siirtymistään Suomen Korisliigaan Namika Lahden joukkueeseen kaudelle 2010–2011.


title: Brian Wethers

text: Wethers valittiin kaudella 2005 Australian NBL-sarjan arvokkaimmaksi pelaajaksi.


title: Glykosaminoglykaani

text: Glykosaminoglykaani eli vanhemmalta nimeltään mukopolysakkaridi on pitkäketjuinen haarautumaton polysakkaridi. Toistuva yksikkö glykosaminoglykaanissa koostuu heksoosisokerista tai uronihaposta liittyneenä aminosokeriin. Glykosaminoglykaaneja esiintyy lukuisissa kudoksissa ja ne osallistuvat muun muassa veren hyytymisen estämiseen.


title: Glykosaminoglykaani

text: Glykosaminoglykaaneissa aminosokerina voi olla joko N-asetyyligalaktosamiini tai N-asetyyliglukosamiini. Uronihappona rakenteessa on iduronihappo tai glukuronihappo, jonka voi korvata galaktoosisokeri. Näistä sokerijohdannaisista muodostuvaan perusketjuun voi liittyä sulfaattiyksiköitä. Glykosaminoglykaanit liittyvät ydinproteiiniin kahdesta galaktoosista ja yhdestä ksyloosimolekyylistä koostuvan trisakkaridin välityksellä. Näin muodostuu proteoglykaani. Proteoglykaanin muodostus tapahtuu proteiinisynteesin jälkeen Golgin laitteessa ja myös sulfaattiryhmien liittäminen tapahtuu samassa soluelimessä. Glykosaminoglykaaneista ainoastaan hyaluronaani ei muodosta proteoglykaaneja.


title: Glykosaminoglykaani

text: Glykosaminoglykaanimolekyyleille on tyypillistä, että niillä on suuri negatiivinen sähkövaraus. Tämän vuoksi ne pystyvät sitoutumaan useisiin molekyyleihin kuten kasvutekijöihin ja soluväliaineen ja solukalvon proteiineihin.


title: Glykosaminoglykaani

text: Harvinaisia periytyviä sairauksia, joissa glykosaminoglykaaneja metaboloivat entsyymit eivät toimi riittävästi kutsutaan mukopolysakkaridooseiksi, joita on vähintään neljäätoista eri tyyppiä. Niissä glykosaminoglykaanit kerääntyvät lysosomeihin. Mukopolysakkaridoosit ovat resessiivisesti periytyviä ja periytyvät useimmiten autosomien välityksellä poikkeuksena on niin kutsuttu Hurlerin syndrooma, joka periytyy X-kromosomissa.


title: Hartlepool

text:
Hartlepool on Durhamin kreivikuntaan kuuluva satamakaupunki, jossa oli vuonna 2007 noin 91 000 asukasta. Se sijaitsee Pohjanmeren rannikolla, Middlesbrough’n kaupungin ja Teesjoen suun pohjoispuolella. Läheisyytensä vuoksi meri on ollut kaupungin vaurauden lähde jo historiallisista ajoista lähtien. Asukkaat ovat saaneet elantonsa niin kalastuksesta, laivanrakennuksesta kuin merenkulusta.
Hartlepoolin ensimmäiset asukkaat olivat jääkauden jälkeen saapuneita primitiivisiä kauriinmetsästäjiä ja maanviljelijöitä. Kristinuskon leviämisen myötä seudulle rakennettiin ensin vaikutusvaltainen luostari ja myöhemmin useita kirkkoja, joiden rakennusaineena käytettiin paikallista kalkkikiveä. Sijaintinsa vuoksi alue oli strategisesti merkittävä Ison-Britannian sisäisissä valtataisteluissa ja sitä hallitsivat vuoroin normannit, skotit ja englantilaiset.


title: Hartlepool

text: Sillinkalastuksesta tuli tärkeä elinkeino 1300-luvulla, ja vähitellen kauppaa alettiin käydä myös muilla hyödykkeillä, kuten viljalla ja kalkkikivellä. Teollisen vallankumouksen myötä Hartlepoolin kautta ryhdyttiin kuljettamaan Durhamin kaivoksista peräisin olevaa kivihiiltä ja sen väkiluku kasvoi nopeasti. Kaupunkia pommitettiin ankarasti molemmissa maailmansodissa ja se kärsi huomattavia vaurioita. Toisen maailmansodan jälkeen kaupungin talous koki lyhyen nousukauden mutta alkoi sitten hiipua. Vuonna 1967 Old Hartlepool yhdistyi läheisen West Hartlepoolin kanssa ja muodosti nykyisen Hartlepoolin kaupungin.


title: Kenji Kawai

text: Kenji Kawai (; 23. huhtikuuta 1957 Shinagawa, Tokio, Japani) on japanilainen säveltäjä. Hän on säveltänyt musiikkia elokuviin, animeen, videopeleihin ja televisio-ohjelmiin 1980-luvulta alkaen. Hänen tunnetuimpiin töihinsä kuuluvat muun muassa sävellykset elokuviin "Ringu", "Seven Swords", "Dark Water" ja "Ghost in the Shell" sekä animeen "Ranma ½".


title: Kenji Kawai

text: Jätettyään ydinvoimatekniikan opintonsa Tokain yliopistossa Kenji Kawai alkoi opiskella musiikkia Shobin musiikkiopistossa. Hän kuitenkin keskeytti nämäkin opintonsa ensimmäisen puolen vuoden jälkeen ja perusti muutamien ystäviensä kanssa fuusiorock-yhtyeen nimellä "Muse". Yhtye osallistui erinäisiin musiikkikilpailuihin, kunnes yhtyeen jäsenet tunsivat itsensä kypsiksi musiikkialalle ja päättivät lähteä omille teilleen.


title: Kenji Kawai

text: Musen jälkeen Kawai alkoi säveltää mainosmusiikkia kotistudiossaan. Äänittäessään musiikkia radionäyttelijä Yuji Mitsuyalle hän tapasi musiikkiohjaaja Naoko Asarin, joka ehdotti hänelle soundtrack-musiikin säveltämistä animeen. Kenji Kawai ryhtyi säveltämään "Ranma ½" -sarjaan ja "Ghost in the Shell" -elokuvaan hyvällä menestyksellä.


title: Kenji Kawai

text: Saavutettuaan suosiota animesäveltäjänä Kawai alkoi säveltää myös elokuviin. Näistä mainittakoon "Ringu", "Ringu 2", "Dark Water", "Avalon" ja "Seven Swords". Hän alkoi työskennellä ohjaaja Mamoru Oshiin projekteissa ja on säveltänyt musiikin kaikkiin Hideo Nakatan elokuviin.


title: Kenji Kawai

text: Kenji Kawai on voittanut sävellyksistään Annie- ja Hong Kong Film Award -palkinnot.


title: Ambrosia (yhtye)

text: Ambrosia on 1970-luvun alussa perustettu yhdysvaltalainen rockyhtye Los Angelesista. Kvartetin perustajajäseniä olivat kitaristi-laulaja David Pack, basisti-laulaja Joe Puerta, kosketinsoittaja Christopher North ja rumpali Burleigh Drummond.


title: Ambrosia (yhtye)

text: Vuonna 1971 Los Angelesin filharmonikkojen kapellimestari Zubin Mehta kiinnitti yhtyeen All-American Dream Concert -tapahtumaan. Ensimmäisen levynsä Ambrosia julkaisi kuitenkin vasta 1975, jolloin ilmestyi "Ambrosia"-niminen albumi. Albumilta nousivat listoille singlet ”Holdin’ on to Yesterday” ja Kurt Vonnegutin "Kissan kehto" -romaaniin perustuva ”Nice, Nice, Very Nice”. Myös vuonna 1977 julkaistu Beatles-cover ”Magical Mystery Tour” oli listamenestys.


title: Ambrosia (yhtye)

text: North jätti Ambrosian juuri ennen yhtyeen suurinta pophittiä, Yhdysvaltain listakolmosta ”How Much I Feel”. Myös vuoden 1980 hittikappale ”Biggest Part of Me” oli listalla kolmantena ja sitä seurannut ”You’re the Only Woman” kolmantenatoista. Tätä seurannut albumi floppasi ja yhtye hajosi.


title: Ambrosia (yhtye)

text: Yhtye teki paluun vuonna 1989 ja sen myötä on julkaistu muun muassa yksi live-albumi.


title: Jayne Anne Phillips

text:
Jayne Anne Phillips (s. 1952 Buckhannon, Länsi-Virginia, Yhdysvallat) on yhdysvaltalainen kirjailija, joka on kirjoittanut sekä novelleja että romaaneja. Hän on saanut useita kirjallisuuspalkintoja, kuten American Academy of Arts and Lettersin akatemiapalkinnon. Hän toimii englannin kielen professorina Rutgers-Newarkin yliopistossa New Jerseyssä.
Lähteet


title: Softball kesäolympialaisissa 2000

text: Vuoden 2000 kesäolympialaisten softball järjestettiin 17. – 26. syyskuuta 2000. Tämä oli toinen kerta kun laji oli mukana olympialaisten ohjelmassa. Softball järjestettiin ainoastaan naisille. Mukana oli 120 osanottajaa kahdeksasta eri maasta.


title: Protégé

text: Protégé on ilmainen, avoimen lähdekoodin ontologiaeditori ja tietämyksen hankintajärjestelmä. Eclipsen tavoin Protégé on ohjelmistokehys, johon voidaan kehittää laajennuksia eri projektien tarpeisiin. Ohjelmisto on kirjoitettu Javalla. Käyttöliittymät luodaan Javan Swing-kirjastoa käyttäen.


title: Protégé

text: Protégéa kehittävät yhteistyössä Stanfordin ja Manchesterin yliopistot. Ohjelmistolla on arviolta yli 100 000 rekisteröitynyttä käyttäjää.


title: Johanna Ervast

text: Johanna Ervast (s. 1971) on helsinkiläinen kirjailija, pappi ja psykoterapeutti. Ervast on julkaissut kaksi teosta "Jäähyväiset Einolle" (2008) ja "Jäähyväisten jälkeen - Kertomus elämästä lapsen kuoleman jälkeen" (2009). Teoksissa Ervast käsittelee lapsensa kuolemaa. Ervastin 3,5-vuotias esikoispoika Eino kuoli yllättäen 2005. Kirjoittamiensa kirjojen lisäksi Ervast on puhunut lapsen kuolemasta ja perheen surusta useissa eri tilaisuuksissa.


title: Johanna Ervast

text:
"Jäähyväiset Einolle." Tammi, 2008. ISBN 978-951-31-4275-9
"Jäähyväisten jälkeen - Kertomus elämästä lapsen kuoleman jälkeen." Paasilinna, 2009. ISBN 978-952-5856-01-9


title: Johanna Ervast

text: Ervast, Johanna. "Jäähyväisten jälkeen - Kertomus elämästä lapsen kuoleman jälkeen." Paasilinna, 2009. ISBN 978-952-5856-01-9


title: Johanna Ervast

text:
Ulla-Maija Vilmi: Äidin suru. Vantaan Lauri. 9.4.2009.
Janne Villa: Lapsen kuolemasta lankalauantaihin. Kirkko & kaupunki. 31.3.2009.


title: Potaatit

text: Potaatit on sarjakuva jota tekee Aiju Salminen. Helsingin Sanomat julkaisi sitä Nyt-liitteessä keväästä 2008 kevääseen 2010. Kustannusosakeyhtiö Sammakko julkaisi Potaatit sarjakuva-albumina helmikuussa 2010.